ZTE Melancaran Siri Blade di Pasaran Malaysia

Hari ini ZTE Malaysia melancarkan dua peranti di bawah siri Blade V7 dengan harga yang kompetitif dan mampu milik, mengekalkan komitmen ZTE dalam mengeluarkan smartphone mesra ekonomi yang berkualiti.

Peranti pertama yang dilancarkan adalah Blade V7 Lite yang dikuasakan pemproses quad core MediaTek MTK6735P 1.3 Ghz, 2 GB RAM dan juga sistem operasi Android 6.0. Ia hadir dengan skrin HD Penuh yang berukuran 5 inci bersama paparan 2.5D Curved Edge. Kamera utamanya beresolusi 13 Megapiksel, manakala kamera depan beresolusi 8 Megapiksel dengan sokongan dwi-flash yang amat sesuai untuk penggemar selfie. Teknologi pengimbas cap jari juga tidak ketinggalan disertakan dalam Blade V7 Lite.

Blade V7 Lite akan mula dijual pada 16 Mei dengan harga RM 669. Menurut ZTE Malaysia, model ini juga akan dijual pada harga promosi (RM 499) buat masa terhad.

Peranti seterusnya adalah Blade V7 Max yang mempunyai reka bentuk yang lebih premium, ia dibina menggunakan kerangka besi dan mempunyai ketebalan hanya 7.2 mm. Model ini dikuasakan pemproses octa core MediaTek MT6755M dan 3GB RAM, turut menampilkan skrin berukuran 5.5 inci yang beresolusi HD Penuh.

Berbeza dengan V7 Lite, V7 Max hadir dengan kamera utama 16 Megapiksel dan kamera hadapan 6 Megapiksel. Sokongan terhadap sambungan USB Type-C, fungsi pengimbas cap jari, bateri berkapasiti 3000mAh.Blade V7 Max akan dijual pada harga RM 999, ia akan mula dijual sekitar hujung bulan ini.

Semasa majlis tersebut, ZTE juga mempamerkan model ZTE Axon Mini yang baru sahaja dibawa masuk ke pasaran Malaysia dengan tawaran harga RM 1,499.


Honor Play – Player Edition Tiba Di Malaysia Berharga RM1,299

Peranti honor Play yang memfokuskan pada permainan sejak mendapat sambutan meriah di kalangan kaki gamer, kini membawa berita gempak lagi kepada peminatnya, iaitu jualan rasmi edisi khas honor Play – Player Edition pada harga RM1,299 bermula 7 September 2018 melalui laman rasmi hihonor atau laman e-dagang Shopee.

Tawaran menarik seiring dengan pembelian honor Play – Player Edition terbaru ini, pelanggan akan mendapat kotak hadiah eksklusif iaitu sebuah alat kawalan permainan iPega 9087 dan pelekat PUBG secara percuma. Walau bagaimanapun, kotak hadiah ini eksklusif untuk pembelian atas talian Shopee dan hihonor.

Honor Play – Player Edition dilengkapi dengan spesifikasi yang lebih kurang sama dengan edisi biasa, apa yang membezakan adalah rekaan panel belakang bercorak cetakan dan warna merah di sekeliling kamera, pengimbas cap jari dan butang.


Calculate Calories

Calculate Calories menawarkan satu pengalaman menarik bagi sesiapa sahaja yang ingin mengurangkan berat badan yang berkesan. Ia dapat membantu anda dengan mengira kalori yang dimakan. Manakala untuk mendapatkan bentuk badan yang ideal pula, perlu mengamalkan aktiviti senaman seperti berlari, berbasikal, beryoga dan beberapa lagi.

Sebelum memulakan aktiviti kecergasan, pengguna perlu melengkapkan butiran diri terlebih dahulu. Calculate Calories ini terbukti mampu menurunkan berat badan di dalam masa yang singkat jika dilakukan dengan teratur.


Video Penggoda Peranti OPPO Dengan Rekaan Kamera Di Bawah Skrin Diperlihatkan

Terdahulu dilaporkan, OPPO bakal hadir dengan peranti bersama rekaan kamera di bawah skrin. Kini, video penggoda mula diperlihatkan sekaligus memberi bayangan mereka kini dalam persediaan untuk memperkenalkan peranti tersebut.

Video berdurasi 15 saat itu memperlihatkan sejumlah revolusi dalam penghasilan rekaan peranti oleh mereka bermula daripada bingkai tebal, skrin bertakuk, pop-up kamera sehinggalah rekaan skrin penuh. Paling menarik perhatian, penghujung video memaparkan rekaan kamera di bahagian bawah skrin bagi menempatkan kamera selfie – diletak pada tengah peranti.

OPPO dijangka memperkenalkan peranti ini pada 26 Jun dalam persidangan Mobile World Congress (MWC) Shanghai 2019. Teruja? Nak tahu lebih lanjut? Sama-sama kita tunggu! Kekal bersama eRing untuk lebih info terkini.


Machines Menawarkan PowerBeats 2 Wireless Secara Percuma Dengan Pembelian iPhone 6s Plus 128GB

Machines kini menawarkan pembelian secara atas talian untuk iPhone 6s Plus 128GB pada harga RM3,699 dan telah disertakan sekali dengan fon telinga PowerBeats 2 Wireless (berharga RM1,200) secara percuma. Pembeli boleh memilih untuk menerima pesanan secara penghantaran terus ke rumah ataupun mengambil sendiri pesanan yang telah dibuat terus dari kedai yang berhampiran.

Manakala untuk iPhone 6s Plus versi 32GB, Machines turut menawarkan potongan 50% untuk produk Beats terpilih. Promosi ini bermula dari 18 April lalu sehingga 31 Mei 2017.

Pembeli juga boleh membuat pilihan warna untuk peranti iPhone 6s Plus dan juga peranti Beats mengikut warna yang diingini sebelum pembayaran dibuat.


IPC Shopping Centre Sambut Ketibaan Tahun Baharu Cina Dengan Pengalaman Realiti Terimbuh

KUALA LUMPUR, Malaysia, 1 Februari 2021 /PRNewswire/ — IPC Shopping Centre dengan sukacitanya melancarkan sambutan Tahun Baharu Cina bertema ‘Niu Niu New Year’ dengan menawarkan pengalaman membeli-belah ‘figital’, iaitu gabungan dunia fizikal dan juga digital, kepada orang ramai. Mulai sekarang sehingga 21 Februari 2021, para pembeli boleh melayari tawaran eksklusif di laman Instagram dan Facebook IPC dan menikmati diskaun istimewa untuk membeli barangan yang akan dihantar oleh penyedia khidmat penghantaran seperti GoGet dan Beep ke depan pintu.

Twist into a healthier ‘niu’ you this Chinese New Year

Sempena dengan tahun lembu yang membawa kemakmuran, orang ramai boleh melompat, bermain gendang dan bersenam untuk meningkatkan kecergasan dengan mengikuti gerak tari lembu animasi dalam video senaman yang dipaparkan oleh IPC. Para pembeli juga akan diberi ganjaran e-baucar RM10 ‘Niu Niu CNY’ apabila melakukan senaman dengan mengguna pakai filter lembu yang boleh didapati di media sosial IPC dan berkongsi video tersebut di laman Instagram atau Facebook peribadi dengan hashtag #NiuYearNewMe.

“Sesungguhnya menjaga kesihatan amat penting, lebih-lebih lagi dalam kebiasaan baharu,” kata Mark Tan, Pengarah Pemasaran IPC Shopping Centre. “Konsep ‘Niu Niu New Year’ telah menjadi sebahagian daripada perancangan kami sejak tahun lepas. Kami ingin meraikan ‘Niu Year’ (tahun baharu) dengan mendorong pengunjung kami untuk kekal cergas seperti lembu jantan dan meningkatkan tahap kesihatan masing-masing memandangkan musibah yang melanda sejak tahun lepas. Dengan pelaksanaan perintah kawalan pergerakan, kami telah mengurangkan aktiviti sambutan di lokasi dan memberi tumpuan untuk membawakan konsep ini secara langsung dalam dunia maya.”

“Semasa mencipta filter realiti terimbuh lembu ini dan menggandingkannya dengan video senaman, matlamat kami ialah membawakan kepada komuniti pengunjung kami pengalaman interaktif yang biasa dialami mereka semasa mengunjungi Pusat Beli-Belah IPC. Kami berharap menerusi inisiatif ini, seisi keluarga boleh kekal aktif bersama dan menjadi sihat dan kuat seperti lembu sambil mereka bergiat cergas untuk menghidupkan kemeriahan Tahun Baharu Cina, dan akhirnya kita sama-sama membuka lembaran baharu dan melepaskan diri daripada belenggu pandemik,” tambahnya.

Dalam kesibukan masyarakat Cina sempena perayaan, IPC juga masih boleh dikunjungi kerana pusat beli-belah ini dan gedung penyewanya mempunyai permit operasi daripada Kementerian Perdagangan Antarabangsa dan Industri (MITI) untuk dibuka dan berkhidmat kepada masyarakat.

Dalam usaha mewujudkan ruang yang selamat bagi pengunjung, IPC telah menggiatkan kerja sanitasi dan menggunakan disinfektan elektrolisis yang diluluskan oleh Kementerian Kesihatan Malaysia (KKM) untuk mensterilkan ruang dalam tempoh masa yang lebih singkat. IPC juga komited untuk mengekalkan tahap piawaian kebersihan, pengesanan hubungan dan penjarakan sosial yang tinggi menurut arahan terbaharu kerajaan untuk menyekat penularan virus dan menjamin kesejahteraan semua pembeli, pekerja, penyewa dan masyarakat setempat.

Menyedari perubahan gaya hidup semasa dan memenuhi keperluan orang ramai untuk mengimbangi masa antara membuat persediaan tahun baharu dan tuntutan kerja di rumah, IPC telah melantik GoGet sebagai rakan beli-belah peribadi rasmi untuk memberi pembeli pilihan beli-belah alternatif. Selain daripada membuat pembelian di dalam gedung, pelanggan juga boleh mendapatkan khidmat pembeli peribadi dari GoGet untuk membeli barangan untuk mereka, mengambil barangan dari pusat kutipan yang ditetapkan di pintu masuk LG1 IPC Shopping Centre atau meminta barangan dihantar terus ke depan pintu mereka. Tambahan lagi, pembeli juga boleh merancang dan membeli makanan harian dan sajian Makan Besar Raya Cina, yang boleh dihantar terus ke rumah mereka menerusi khidmat penghantaran seperti Beep, GrabFood, dan Food Panda.

Sempena dengan perayaan, pengunjung boleh menebus Hadiah Ganjaran Niu Niu dari Kaunter-i yang terletak di Tingkat G, IPC Shopping Centre apabila mereka membeli dan berbelanja di kedai.

Untuk maklumat lanjut mengenai kempen “Niu Niu New Year” IPC Shopping Centre, sila layari http://www.ipc.com.my/niuniu.


Adyen melancarkan Planet, membolehkan tindakan iklim semasa pembayaran

AMSTERDAM, 12 Mei 2021 /PRNewswire/ — ADYEN (AMS: ADYEN), platform pembayaran pilihan bagi kebanyakan syarikat terkemuka di dunia, hari ini mengumumkan pelancaran Planet iaitu penambahan terbaru syarikat tersebut dalam rangkaian produk Impact1. Planet membolehkan pedagang Adyen menawarkan peluang kepada pembeli mereka untuk mengimbangi jejak karbon pembelian mereka pada akhir proses pembayaran. Ciri pilihan ini yang boleh dilaksanakan tanpa kos tambahan kepada pedagang, menyokong projek tindakan iklim secara langsung (seperti penghutanan semula atau tenaga boleh diperbaharui). Planet mudah disepadukan untuk para pedagang dan tidak menyebabkan pergeseran tambahan dalam proses pembayaran kerana pilihan ini mengimbangi jejak karbon yang berlaku selepas proses pembayaran.

Untuk memastikan kualiti data pelepasan setiap pembelian dikira, Adyen bekerjasama dengan South Pole untuk membina kalkulator pelepasan gas rumah hijaunya2 sendiri. Untuk pemilihan projek tindakan iklim, kerjasama dengan South Pole akan terus memainkan peranan yang penting – menyediakan pengalaman yang bernilai lebih sedekad dalam memberikan impak yang positif terhadap alam sekitar.

Salah satu pedagang pertama yang mengaktifkan Planet ialah Kazidomi iaitu sebuah rantaian pasar raya dalam talian dengan misi berasaskan kesihatan.

“Kami memilih untuk bekerjasama dengan perniagaan yang mempertahankan pendekatan berwawasan terhadap kelestarian, kerana kami merupakan peneraju dalam konsumerisme lestari. Menginovasi kepercayaan bersama, seperti yang kami lakukan ketika mengintegrasikan Planet, menggambarkan cara kami ingin bekerja,” kata Olivier Vangest, Ketua Teknologi Kazidomi. “Kami teruja dapat menambahkan Planet kepada pengalaman pembayaran tanpa geseran yang telah kami tawarkan kepada pembeli melalui platform tunggal Adyen.”

“Bertanggungjawab terhadap jejak alam sekitar kami merupakan sebahagian daripada lesen kami untuk beroperasi dalam masyarakat hari ini. Untuk melangkah lebih jauh daripada itu, kami telah membina Planet iaitu suatu ciri yang memanfaatkan teknologi kami untuk membantu para pedagang kami menyokong projek kelestarian alam sekitar,” kata Ingo Uytdehaage, Ketua Pegawai Kewangan Adyen. “Melalui pergabungan tenaga dengan para pedagang kami, kami dapat menghasilkan impak yang positif terhadap alam sekitar pada skala besar.”

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus ke Visa, Mastercard serta kaedah pembayaran pilihan pengguna secara global. Adyen menyediakan pembayaran tanpa geseran di seluruh saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Produk dan ciri baharu diumumkan melalui siaran akhbar dan kemas kini produk disiarkan pada laman web syarikat.

Ketahui lebih lanjut tentang tanggungjawab sosial di Adyen di sini.

Tentang KazidomiKazidomi ialah lebih dari sekadar sebuah e-kedai untuk produk yang sihat dan semula jadi, ia merupakan sebuah syarikat yang ingin melakukan perbezaan dengan mempercepatkan peralihan kepada corak penggunaan yang lebih lestari dengan cara yang inovatif. Janji Kazidomi? Pilihan produk yang diakui baik untuk kesihatan anda dan planet dengan harga yang berpatutan yang terhasil daripada sistem keahliannya. Ahli Kazidomi mendapat manfaat daripada diskaun eksklusif pada lebih 3,500 rujukan yang dipilih dengan teliti melalui kerjasama dengan jawatankuasa pakar kesihatan mereka. Dalam katalog ini, Kazidomi berusaha untuk mencari produk yang 100% bersih dan inovatif yang disesuaikan dengan nilai dan tabiat penggunaan semua orang. Diperakui oleh B-Corp sejak tahun 2019, dengan label yang mematuhi keperluan sosial, alam sekitar, ketelusan dan tadbir urus tertinggi, Kazidomi telah mengesahkan bahawa ‘perniagaan sebagai pendorong kebaikan’ boleh diguna pakai dan tidak berhasrat untuk berhenti setakat itu. ‘Inilah sebabnya Kazidomi memutuskan untuk menawarkan kepada pelanggannya pengimbangan jejak karbon melalui pesanan mereka dengan kerjasama Adyen.’

Ketahui lebih lanjut tentang tanggungjawab sosial  Kazidomi di sini.

Tentang South PoleSouth Pole mengiktiraf bahawa tindakan iklim sektor swasta adalah penting dalam menangani perubahan iklim. Untuk memanfaatkan potensi ini, South Pole memberi tumpuan kepada kerjasama dengan syarikat-syarikat besar untuk mengurangkan jejak alam sekitar mereka sambil menghasilkan kesan yang penting dalam penghapusan CO2 dari atmosfera melalui pembangunan projek tindakan iklim secara langsung. Ditubuhkan pada tahun 2006, South Pole pada hari ini mempunyai kira-kira 500 orang kakitangan di 18 buah pejabat di seluruh dunia dan telah membangunkan kira-kira 1,000 buah projek yang bertanggungjawab untuk menghilangkan, mengurangkan atau mengelakkan lebih 100 juta tan CO2e setakat ini. South Pole telah bekerjasama dengan lebih 1,000 buah syarikat dan organisasi dalam perjuangan iklim mereka.

1 www.adyen.com/social-responsibility/impact2 Ciri produk ini mengukur pelepasan gas rumah hijau iaitu Kesetaraan Karbon Dioksida (Carbon Dioxide Equivalents, tCO2e) dalam sukatan tan — yang merangkumi enam gas rumah hijau yang ditakrifkan dalam Protokol Kyoto oleh Persidangan Rangka Kerja Pertubuhan Bangsa-Bangsa Bersatu dalam Perubahan Iklim. Enam gas ini ialah karbon dioksida (CO2), metana (CH4), nitrus oksida (N2O), hidrofluorokarbon (HFC), perufluorokarbon (PFC) dan sulfur heksafluorida (SF6).

Keywords:  Alternative Energies Banking/Financial Service Computer Software Computer/Electronics Environmental Products & Services Green Technology Oil/Energy Retail Supermarkets Utilities Conservation/Recycling Corporate Social Responsibility Environmental Issues Joint ventures New products/services Financial Technology


3 Langkah Yang Mudah Untuk Mengajar Korang Tentang Cara Memindahkan Gambar/ Video Berdefinisi Tinggi Antara iPhone & Peranti Android!

Adakah korang rasa risau semasa korang perlu memuat naik banyak gambar yang berdefinisi tinggi ke telefon iPhone dan peranti Android? Dalam keadaan ini, korang tak boleh menggunakan Bluetooth ataupun AirDrop.

Walaupun korang boleh memilih WhatsApp sebagai platform untuk memindah foto, tetapi foto tersebut akan dimampatkan dan beza dari pada ukuran gambar asalnya. Jika korang sentiasa ada masalah macam ini, sekarang korang hanya perlu log masuk ke URL yang dikongsikan oleh admin dengan telefon korang, dan korang boleh memindahkan gambar yang berdefinisi tinggi antara iPhone dan Android dalam 3 langkah!

1） Kedua-dua telefon perlu disambungkan ke WiFi yang sama. Kemudiannya, buka snapdrop.net.

2）Pada masa ini, korang akan melihat nama peranti yang berdekatan (sistem akan memilih nama secara rawak), klik pada nama peranti yang korang ingin sambungkan.

3）Pilih foto / fail yang korang ingin pindahkan di telefon korang!


Jom! Meriahkan Vivo Superday Di Mid Valley Southkey, Johor Mulai Sekarang Hingga 6 Oktober – Jualan Eksklusif V17 Pro!

Vivo V17 Pro telahpun dirasmikan dengan tawaran harga RM1,699, susulan kehangatan peranti 6 kamera ini pihak vivo telah menganjurkan Superday di Mid Valley Southkey, Johor mulai sekarang hingga 6 Oktober.

Anak-anak Johor atau yang bercuti di sana, bolehlah kunjungi ramai-ramai dan rasai sendiri peranti trendsetter ini. Pelanggan yang membeli vivo V17 Pro di Mid Valley Southkey Superday akan mendapat hadiah eksklusif sebuah portable electric juicer.

Vivo Star, Priscilla Abby akan menghadiri acara Superday pada 5 Oktober jam 2 petang dengan mempersembahkan nyanyian lagu. Persembahan tarian juga tersedia di sana.

BELI PERANTI VIVO : LAZADA l SHOPEE

Vivo V17 Pro Rasmi, Peranti Dengan 6 Kamera – Harga Jualan RM1699!!!


Promosi Harga ASUS ROG Strix Scar Edition – Diskaun Sehingga RM1,000

Berita baik buat penggemar laptop gaming, Asus Malaysia baru sahaja mengumumkan penurunan harga bagi produk ROG mereka iaitu Asus ROG Strix Scar Edition sehingga RM1,000 bermula hari ini.

Bagi mereka yang sudah lama mengidamkan laptop berkuasa ini, tibalah masa untuk anda membelanjakan duit tersebut. Asus ROG Strix Scar Edition kini dijual pada harga:

Atau boleh dapatkan laptop gaming yang lebih mesra poket dengan Asus ROG siri-FX pada harga:

Spesifikasi lanjut mengenai Asus ROG GL503/GL703 dan FX503, anda boleh layari laman Facebook Asus Malaysia. Jangan lupa untuk bawa pulang jam tangan G-Shock edisi terhad sementara stok masih ada


Jauh Mengatasi Walmart China — Kaedah VeChain dalam Menerajui Penggunaan Rantaian Blok dalam Industri Makanan di Seluruh Dunia

SHANGHAI, 29 Jun 2021 /PRNewswire/ — Impak COVID-19 terus menambahkan cabaran baharu setiap hari kepada industri makanan & minuman, termasuk isu kepercayaan dari pihak pengguna dan perubahan dalam rantaian bekalan global. Pandemik menunjukkan kegagalan sistem kebolehkesanan semasa yang tidak cekap, yang kita sandarkan sebagai sebuah masyarakat global.

Teknologi rantaian blok menandakan peralihan paradigma dalam dunia rantaian bekalan dan dengan pantas menunjukkan bahawa ia adalah kaedah paling berkesan dalam menyelesaikan masalah yang dinyatakan di atas serta mampu menyampaikan keupayaan baharu dan unik kepada para pengusaha dan pengguna.

VeChain telah mengumpulkan kes penggunaan di kawasan ini sejak tahun 2019. Daripada memperkasakan nama-nama terkenal dalam industri hinggalah kepada membantu memperkemas sistem pengurusan para peladang dan pembekal yang terlalu banyak bilangannya.

Di bawah ini, kami ringkaskan 10 Contoh Komersial Teratas bagi kes-kes penggunaan pertama seumpamanya dalam rantaian blok awam industri makanan, pastinya bukan yang terakhir.

Kes 1: Walmart China menjamin keselamatan makanan dengan VeChainPlatform Kebolehkesanan Rantaian Blok Walmart China yang didasari rantaian blok VeChainThor telah diumumkan pada ‘Seminar Pembangunan Sistem Kebolehkesanan, Minggu Publisiti Keselamatan Produk China’. Baca lebih lanjut

Kes 2: Walmart China menyatukan Sam’s Club dan VeChain untuk langkah seterusnya ke arah platform  kebolehkesanan keselamatanmakanan Sam’s Club China, satu-satunya rantaian beli-belah premium ahli sahaja yang dimiliki oleh Walmart China dan menggunakan Platform Kebolehkesanan Rantaian Blok Sam’s Club. Baca lebih lanjut

Kes 3: VeChain, DNV dan Norway in a Box mengumumkan kerjasamaVeChain, DNV dan Norway in a Box bekerjasama membangunkan perkhidmatan baharu pada My Story™, sebuah platform yang dipercayai yang dibina untuk memperkasakan pelanggan dan perniagaan.  Baca lebih lanjut

Kes 4: VeChain, ASI Group dan DNV mengumumkan FoodGates pada 2nd CIIEFoodGates merupakan penyelesaian makanan antara benua pertama di dunia yang didayakan sepenuhnya oleh rantaian blok awam dengan maklumat yang disahkan dan diperakui tentang kitaran hayat penuh bagi produk yang dipantau. Baca lebih lanjut

Kes 5: VeChain menjadi satu-satunya protokol rantaian blok awam APAC Provenance CouncilAPAC Provenance Council ditubuhkan untuk menyepadukan teknologi rantaian blok ke dalam aspek kewangan rantaian bekalan makanan perdagangan Australia–China. Anggota pengasas utamanya termasuklah VeChain. Baca lebih lanjut

Kes 6: VeChain mendayakan Producers Market untuk mengesan produk pertanianDidayakan oleh VeChain, aplikasi StoryBird membolehkan pengeluar pertanian, pemproses, pembungkus, pengedar, jenama dan pihak berkepentingan nilai tambah yang lain mengakses pasaran global. Baca lebih lanjut

Kes 7: VeChain memperkasa Producers Market dengan penyertaan KnowSeafoodPlatform Pengimportan Makanan Laut A.S. iaitu KnowSeafood, mengumumkan pelaksanaan StoryBird, sebuah aplikasi ketelusan yang hebat. Baca lebih lanjut

Kes 8: VeChain memperkasa pengurusan kitaran hayat pengeluar daging lembu premium Australia, Latitud 28Pembekal daging premium berjenama di Australia Barat yang dinamakan L28, bekerjasama dengan VeChain untuk membangunkan suatu penyelesaian kebolehkesanan daging. Baca lebih lanjut

Kes 9: V eChain menyertai China Animal Health and Food Safety Alliance CAFA merupakan sebuah organisasi yang disokong oleh kerajaan secara langsung di bawah Chinese National Agricultural Science Technology Innovation Alliance dan dimulakan oleh Kementerian Pertanian Republik Rakyat China. Baca lebih lanjut

Kes 10: VeChain mendayakan Bright Foods dalam mengambil Langkah Penting Demi Merealisasikan Objektif Mereka Untuk Mendigitalkan Keseluruhan Rantaian Bekalan Dan InventoriJenama susu “Cupids Farm” yang dihasilkan oleh Bright Foods menjadi makanan dan minuman pertama yang dilaksanakan pada platform BrightCode. VeChain membolehkan syarikat memantau keseluruhan kitaran hayat produk mereka dan mengumpul data dalam masa nyata berserta pengesahan ke atas data-data tersebut. Baca lebih lanjut

Tentang VeChain Dilancarkan pada tahun 2015, VeChain Technology merupakan sebuah syarikat rantaian blok mesra perusahaan yang terkemuka di peringkat global dengan matlamatnya untuk menghubungkan teknologi rantaian blok kepada dunia nyata melalui penyelesaian didayakan rantaian blok yang bersesuaian yang disediakan untuk memenuhi keperluan perniagaan para pengusaha. Ia menawarkan VeChain ToolChainTM, suatu platform Perisian sebagai Perkhidmatan berasaskan rantaian blok berkod rendah yang membolehkan pelanggan perusahaan membina dan memacu transformasi digital pada skala global dengan pantas seterusnya mendayakan evolusi ekosistem yang bebas kepercayaan dan teragih.

VeChain merupakan perintis aplikasi rantaian blok dunia nyata dengan pejabat antarabangsa yang terletak di China, Singapura, Luxembourg, Jepun, Perancis, Itali dan Amerika Syarikat. Dengan keupayaan pembangunan tersendiri yang kukuh yang digabungkan dengan bimbingan pematuhan profesional daripada rakan kongsi strategik kami, PwC dan DNV, VeChain telah menjalinkan kerjasama dengan banyak syarikat terkemuka dalam pelbagai industri termasuk Walmart China, Bayer China, BMW Group, BYD Auto, PICC, Shanghai Gas, LVMH, D.I.G, ASI Group dan lain-lain. Laman web: www.vechain.com

Keywords:  Banking/Financial Service Computer/Electronics Food/Beverages Survey, Polls & Research Blockchain Financial Technology


Google Dan Ford Bekerjasama Dalam Membangunkan Kereta Pandu Sendiri

Google dan Ford menjalin kerjasama dalam membangunkan kereta pemanduan automatik yang akan memperlihatkan kereta akan dipandu oleh komputer pada masa hadapan. Teknologi ini dilihat dapat mengelakkan kemalangan dan mewujudkan aliran trafik yang lebih lancar. Ford Chief Executive Mark Fields telah berjumpa dengan Sergey Brin, Co-Founder Google bagi membincangkan rangka kerja dan idea bagi projek tersebut.


Fuhh, Sony Ada Kamera 960fps. Jap, Samsung Mungkin Ada Kamera 1,000fps!

Berpeluh jugak la bila baca khabar angin ni. Hari tu Sony baru sahaja tunjuk model terbaru, Xperia XZ Premium yang ada kamera menyokong rakaman gerak perlahan sehingga 960fps. Berdasarkan video demo yang dapat kita lihat di YouTube, kualiti video gerak perlahan memang cun habis.

Sekarang muncul pulak khabar angin baharu bahawa spesifikasi kamera tersebut bakal ditandingi Samsung Galaxy S8. Memang sudah dijangkakan bahawa pasti Samsung akan melengkap dan menambah baik sistem kamera mereka pada model terbaru. Namun kami tidak menjangkakan mereka akan memberikan kemampuan rakaman pada kadar 1,000fps.

Bagi sesetengah pengguna, fungsi gerak perlahan ini mungkin satu gimik dan penarik jualan sahaja. Namun bagi mereka yang bekerja di dalam industri media kreatif, peranti seperti Sony Xperia XZ Premium dan Samsung Galaxy S8 pasti menghargai fungsi rakaman gerak perlahan dengan kualiti yang terbaik kerana telefon pintar kini berevolusi menjadi salah satu peranti alternatif untuk menghasilkan gambar dan video yang lebih baik.


Kemas Kini MIUI 8

Ini merupakan berita terbaru berkenaan versi antaramuka MIUI. Dijangkakan bahawa pada bulan Ogos ini MIUI 8 akan dilancarkan secara rasmi untuk peranti Xiaomi. Berdasarkan imej-imej teaser, antaramuka baru ini dilihat lebih segar dengan tona warna ceria, minimal dan juga lebih mudah digunakan kerana menggunakan Bahasa Inggeris sebagai panduan utama sistem operasi.

Bagi pemilik peranti Xiaomi, anda boleh mencuba dahulu antaramuka ini dengan memuat turun ROM versi Beta yang baru sahaja dimuat naik Xiaomi. Model-model yang menyokong versi Beta ini adalah Mi4i, Redmi Note 2, Redmi Note 3G, Redmi Note 4G , Redmi Note Prime, Redmi 2 dan Mi Max 32 GB.


Pelbagai Aktiviti Menarik Sepanjang Ramadan & Raya Oleh U Mobile? Tak Percaya? Tengok Sendiri!!

Bersempena dengan bulan Ramadan dan Raya yang bakal menjelang, U Mobile berkerjasana dengan peniaga dan bakat tempatan bagi menyokong kreativiti dan menyebarkan positiviti. Pelbagai inisitatif di jalan!! Jom kita tengok!

Bermula dari 6 Mei sehingga 16 Jun U Mobile berkerjasama dengan Tiffin dan menawarkan makanan yang menakjubkan yang disediakan oleh 3 orang chef terkenal. Dinamakan sebagai Tiffin Sample, makanan ini akan disediakan oleh Pinggan Puteh, Embun Eats and Projek Dapur Umar x Hikayat Percik.

Antara makanan yang bakal ditampilkan adalah Lontong dan rendang dengan sentuhan moden. Dalam pada itu, U Mobile turut memberi diskaun sebanyak RM10 bagi setiap Tiffin Sampler. Pra-tempahan boleh dilakukan di Instagram Tiffinevent.

U Mobile juga memberi sokongan kepada muzik tempatan menerusi inisiatif Unlimited Grooves dengan membariskan beberapa persembahan sepanjang Ramadan secara percuma. Antara artis yang terlibat Aina Abdul dan Mafidz.

Bagi edisi raya pula yang dikenali sebagai #RayaWithU, ia akan mempersembahkan artis antarabangsa Yuna yang akan menyanyikan lagu-lagu raya dengan rendisinya yang tersendiri. BEliau akan ditemani oleh Bil Musa, Pastel Lite dan Aizat Amdan.


Eastman melancarkan Fluid Genius™ untuk mengoptimumkan prestasi sistem pemindahan haba dengan analisis ramalan

Pembuat bendalir pemindahan haba Therminol® dan Marlotherm® memanfaatkan kepintaran buatan untuk meningkatkan jangka hayat bendalir

KINGSPORT, Tennessee, 18 Mei 2021 /PRNewswire/ — Penyedia bahan khusus global, Eastman (NYSE:EMN) memperkenalkan Fluid Genius, produk revolusi baharu yang sedang menunggu kelulusan paten dan melengkapkan jurutera dan pengurus operasi dengan pandangan ramalan untuk mengoptimumkan prestasi bendalir pemindahan haba.

Sila ikuti Siaran Akhbar Pelbagai Saluran interaktif di sini: https://www.multivu.com/players/English/8895751-eastman-fluid-genius-optimize-heat-transfer-system-performance/

Unik kepada pasaran, Fluid Genius menggabungkan kecerdasan buatan dengan kepakaran Eastman selama separuh abad untuk memantau dan memaksimumkan kitaran hayat bendalir pemindahan haba untuk pelbagai aplikasi sistem.

“Dengan Fluid Genius, Eastman meneruskan usaha untuk membawa perkhidmatan digital ke pasaran,” kata Aldo Noseda, Naib Presiden merangkap Ketua Pegawai Maklumat Eastman. “Penyelesaian ini menggabungkan analisis canggih dengan pengalaman Eastman selama puluhan tahun dalam bendalir pemindahan haba untuk mencipta platform digital yang mudah digunakan bagi membantu pelanggan kami mencapai keyakinan dalam mengendalikan sistem pemindahan haba mereka dan merancang penyelenggaraan secara proaktif.”

Fluid Genius mampu meramalkan jangka hayat bendalir dan memberi nasihat tentang kaedah terbaik untuk melanjutkannya sambil mengelakkan kerosakan yang tidak dirancang. Teknologi ini memberikan akses mudah kepada hasil ujian cecair pelanggan yang mengungkapkan pandangan berwawasan ke hadapan untuk merancang penyelenggaraan secara proaktif. Fluid Genius berfungsi untuk hampir semua sistem bendalir pemindahan haba organik.

Dicipta oleh pakar bendalir pemindahan haba di Eastman, Fluid Genius direka untuk digunakan oleh jurutera penyelenggaraan dan pengurus operasi kilang dalam semua industri pemprosesan, termasuk minyak dan gas, bahan kimia dan pemprosesan polimer dan akan tersedia dalam 10 bahasa.

Fluid Genius membolehkan penyelenggaraan bendalir proaktif dengan skor keadaan bendalir, ukuran unik bagi keadaan bendalir secara keseluruhan. Teknologi ini juga akan menghasilkan pemberitahuan dan aliran bendalir serta cadangan khusus untuk item tindakan kritikal seperti sistem pengudaraan, pemasangan dan pemeriksaan sistem menyeluruh gas lengai, penggantian bendalir, pelaksanaan penapisan aliran sampingan dan amaran untuk kemungkinan berlaku pencemaran.

“Skor keadaan bendalir, cadangan disesuaikan yang dihasilkan daripada Fluid Genius dan ciri kemasukan akan membolehkan pelanggan kami mengoptimumkan prestasi dan penyelenggaraan sistem bendalir pemindahan haba mereka, menyokong program kebolehpercayaan kelas terbaik hari ini,” kata Sharon Dunn, Pengarah Jualan bagi perniagaan bendalir pemindahan haba Eastman.

Jenama Therminol® dan Marlotherm® Eastman merupakan bendalir pemindahan haba sintetik yang terlaris di dunia, yang digunakan oleh lebih 15,000 sistem di seluruh dunia. Fluid Genius direka untuk memberikan perkhidmatan kepada bendalir ini serta jenama bukan Eastman.

Seiring dengan pelancaran Fluid Genius, Eastman telah membangunkan kit sampel yang dikemas kini, mudah digunakan dan pemenuhan automatik sebagai sebahagian daripada program TLC Total Lifecycle Care®. TLC merangkumi analisis sampel bendalir pemindahan haba dalam perkhidmatan, sokongan reka bentuk sistem, latihan operasi, latihan kesedaran keselamatan dan bantuan permulaan serta pembilasan dan pengisian semula bendalir.

Tentang Eastman Ditubuhkan pada tahun 1920, Eastman ialah sebuah syarikat bahan khusus global yang menghasilkan pelbagai produk yang terdapat dalam barangan kegunaan harian orang ramai. Dengan matlamat untuk meningkatkan kualiti kehidupan secara material, Eastman bekerjasama dengan pelanggan bagi menyampaikan penyelesaian dan produk yang inovatif sambil mengekalkan komitmen terhadap keselamatan dan kelestarian. Model pertumbuhan yang didorong oleh inovasi syarikat tersebut memanfaatkan platform teknologi bertaraf dunia, penglibatan pelanggan yang kukuh dan pembangunan aplikasi yang berbeza untuk meningkatkan kedudukannya sebagai peneraju dalam pasaran akhir yang menarik seperti pengangkutan, bangunan dan pembinaan serta barangan guna habis. Sebagai sebuah syarikat yang pelbagai dan inklusif di peringkat global, Eastman mempunyai kira-kira 14,500 orang pekerja di seluruh dunia dan memberikan perkhidmatan kepada pelanggan di lebih 100 buah negara. Syarikat ini memperoleh pendapatan kira-kira $8.5 bilion pada tahun 2020 dan beribu pejabat di Kingsport, Tennessee, AS. Untuk maklumat lanjut, sila layari eastman.com.

Hubungan Editorial:Laura Mansfield, APRTombras+1 (865) 599.9968lmansfield@tombras.com

Keywords:  Chemical Computer/Electronics Broadcast feed announcements New products/services Data Analytics


Color Switch

Permainan ini bakal mencabar kesabaran anda, jadi anda perlu tenang dan berhati-hati sekiranya anda ingin mencatatkan skor tertinggi. Sebiji bola terapung diberikan kepada anda yang akan dikawal melalui ketukan jari anda, setiap kali anda mengetuk skrin bola tersebut akan melambung. Misi anda adalah mengawal bola tersebut melalui halangan yang telah disediakan. Bola tersebut akan beruabah warna setiap kali anda melepasi halangan dan anda hanya boleh melalui penghalang yang mempunyai warna yang sama.

Jadi anda perlu ada koordinasi mata dan jari yang baik untuk mara di dalam permainan ini. Atasi setiap halangan dengan kesabaran dan penuh teliti, yang paling penting elakkan dari melanggar halangan yang mempunyai warna selain daripada warna bola anda.


Nikmati Rebat Bernilai RM10 Seumur Hidup Bagi Pelan Pascabayar Terpilih Bagi Golongan OKU

Berita baik buat golongan OKU kerana U Mobile akan memberikan rebat bernilai RM10 seumur hidup bagi pelan pascabayar terpilih kepada pelanggan baharu dan sedia ada.

Berikut adalah pelan yang boleh dilanggan oleh golongan OKU bagi menikmati rebat tersebut.

Tawaran ini hanya tertakluk kepada golongan OKU Malaysia yang berumur dari 18 tahun ke atas ketika proses pendaftaran. Pelanggan OKU yang telah melanggan U Mobile atau pelanggan baharu boleh mendaftar maksimum sehingga 2 talian bagi mana-mana kombinasi pelan pascabayar tersebut.

Pelanggan OKU boleh menikmati rebat RM10 seumur hidup ini menerusi 3 langkah mudah:

Langkah 1: Bawa kad pengenalan asli dan kad OKU.
Langkah 2: Lawati U Mobile Store yang berhampiran.
langkahj 3: Daftar bagi mana-mana pelan pascabayar yang telah disenaraikan di atas.

Bagi mendapatkan maklumat lanjut, layari laman sesawang U Mobile.


Sah!!! vivo X21 Akan Dirasmikan Pada 5 Jun 2018 di Malaysia

Setelah sebulan vivo X21 dilancarkan di negara jiran Singapura, kini vivo Malaysia telah mengesahkan tarikh rasmi pelancarannya di Malaysia pada 5 Jun 2018, hari Selasa.

Sejak MWC 2018 yang lepas, vivo X21 telah menjadi perbualan hangat di seluruh dunia kerana kehadiran teknologi biometrik baharu – sistem pengimbas cap jari dalam paparan (In-Display Fingerprint Scanning), selain pengecaman wajah.

X21 dilengkapi dengan pemproses Qualcomm Snapdragon 660 bersama RAM 6GB + 128GB ROM, menyokong memori tambahan sehingga 128GB. Paparan FullView 19: 9 menawarkan pandangan yang lebih luas dan lebih mendalam berbanding model sebelumnya, ini menjadikan setiap permainan dan video lebih menarik dan menyeronokkan.

Rekaan dwi lensa turut ada ada X21, di mana kamera utamanya hadir dengan gabungan lensa 12MP + 5MP, sementara kamera hadapan beresolusi 12MP. Walaupun dalam keadaan gelap atau pencahayaan yang kurang, dengan adanya teknologi AI HDR anda masih boleh menghasilkan gambar berkualiti tinggi. Sama juga pada AI Face Beauty, gambar swafoto atau potret akan lebih jelas dan semula jadi.

Buat masa kini harga dan jualan terbuka vivo X21 masih tidak diketahui lagi, apa-apa nantikan laporan lanjut dari kami. Sementara menunggu, mungkin anda ingin tahu apa perbezaan vivo V9 dan X21, boleh baca di SINI.


Samsung Akan Membina Cip 7nm A12 Untuk iPhone 2018

Selepas menamatkan perjanjian bersama Taiwan Semiconductor Manufacturing Company (TSMC), Apple kini menjalinkan kerjasama dan dipercayai telah menandatangani kontrak perniagaan bersama Samsung pula. Apple kini memandatkan Samsung untuk membina cip 7nm generasi ke-12 (A12) untuk peranti iPhone pada tahun 2018 kelak.

Salah seorang daripada Timbalan Eksekutif Samsung juga memaklumkan bahawa Samsung sentiasa berada di hadapan dalam inovasi semasa global telah membeli beberapa buah mesin UV (UltraViolet) khusus dalam pembuatan set cip sekecil 7nm. Mesin tersebut juga dikatakan antara yang tercanggih masa kini yang mampu menghasilkan cip berkualiti sangat tinggi selari dengan kehendak Apple.

Menurut salah seorang pegawai dalaman, Samsung dan Apple meneruskan kerjasama ini hasil daripada kejayaan perjanjian panel OLED sebelum ini. Sementara menunggu pengesahan dari Apple bagi memulakan penghasilan cip A12, Samsung kini sedang giat menjalani ujian pada setiap mesin-mesin yang dibeli.


Earphone Terbaharu Samsung Dikenali Sebagai Galaxy BudX?

Sesuatu yang menarik, apabila earphone terbaharu daripada Samsung dikhabarkan bakal dipanggil sebagai Galaxy BudX.

Menariknya, ia dikatakan bakal dijual pada harga di bawah $150 iaitu kira-kira RM654.

Sejauh mana kesahihannya harus kita nantikan.


Lybrate – Consult a Doctor

Aplikasi berunsurkan kedoktoran kebanyakannya hanya setakat informasi sahaja, tetapi lain pula dengan aplikasi yang dinamakan Lybrate – Consult a Doctor ini. Aplikasi ini mempunyai lebih daripada 90,000 doktor berdaftar dari seluruh negara untuk membantu anda menjalani kehidupan yang sihat dan bahagia. Pelbagai penyelesaian telah ditawarkan menerusi Lybrate, dan ia mampu menolong anda tanpa melawat ke klinik atau hospital. Di samping itu, berbual dengan doktor atas talian, mencari tips kesihatan yang bernilai, mendapatkan pendapat daripada doktor serta membuat temujanji dengan doktor yang berdekatan anda turut boleh didapati dalam aplikasi berguna ini. Jika anda salah seorang yang amat memerlukan pendapat daripada doktor, apa kata muat turun aplikasi ini, mungkin ia mampu membantu anda!

Android
•RM 0
•Bergantung pada peranti
•Bergantung pada peranti

iOS
•RM 0
•41 MB
•iOS 8.0 dan ke atas


Logitech Perkenalkan Webcam Canggih, Logitech C925e

Logitech telah mengumumkan model webcam terbarunya khas untuk golongan profesional, Logitech C925e. Kelebihan yang dimiliki oleh peranti keluaran Logitech adalah ia menawarkan rakaman video berkualiti tinggi, sekali gus memudahkan pengguna untuk membuat persidangan maya.

Berkemampuan merakam video HD penuh dalam format 1080p, ia juga mampu beroperasi dengan baik walaupun berada di kawasan persekitaran yang gelap di mana kamera ini akan meningkatkan tahap pencahayaan. Tambahan pula, sudut pandangnya juga luas iaitu pada 78 darjah, jadi bersidang dalam kumpulan yang besar pastinya tidak mendatangkan masalah.

Kualiti audio yang dihasilkan oleh Logitech C925e tidak kurang hebatnya! Menerusi dua mikrofon omni-arah, semua ahli persidangan boleh didengari oleh peranti ini. Selain mampu menyingkirkan bunyi bising yang tidak sepatutnya, ciri-ciri keselamatan tidak dilupakan pada kamera ini.

Logitech C925e telah dilengkapi dengan ‘Privacy Shutter’ yang akan menutup lensa kamera. Walaupun digodam, pihak berkenaan tidak akan dapat melihat imej kamera yang digodam. Logitech C925e akan mula dijual di pasaran tempatan pada pertengahan bulan September 2016 pada harga RM 549.


Twitter Kini Mempunyai Had Aksara 10,000

Salah satu ciri Twitter yang terkenal adalah had 140 aksara yang menjadikan mesej yang disampaikan pengguna platform tersebut ringkas dan padat. Namun semua itu bakal berubah, platform sosial tersebut merancang untuk menaikkan had aksara kepada 10,000 dan berita ini disahkan oleh CEO Twitter, Jack Dorsey. Beliau telah menjelaskan sebab langkah menaikkan had aksara diambil dan berharap ianya akan memberi impak yang positif kepada pengalaman penggunaaan Twitter.


OPPO Keluarkan Peranti Gaming Di Bawah  RM2000!!

Pada ketika ini, semua orang perlu berjimat cermat bagi menghadapi pandemik yang berlaku. Jadi, tidak hairanlah ramai yang tidak mampu untuk membeli peranti kelas kayangan. Jadi, OPPO Reno6 Z yadalah peranti terbaik bagi mereka yang mencari peranti di bawak RM2000 yang mempamerkan prestasi gaming yang terbaik. Ini adalah 5 sebab kenapa peranti gaming yang sesuai bagi mereka yang mencari peranti dengan harga mampu milik.

Perlu juga disebutkan bahawa storan 8GB RAM + 128GB ROM telefon ini menyokong teknologi pengembangan RAM OPPO yang dikembangkan sendiri, iaitu, apabila ruang RAM telefon tidak mencukupi, pengguna dapat menghidupkan fungsi pengembangan RAM dan memilih untuk membuat beberapa ruang ROM tersebut ditukar menjadi RAM maya, agar kelancaran telefon dapat dikekalkan. Jadi tiada masalah untuk mereka yang ingin bermain permainan yang berat dengan kesan grafik yang lebih baik. Menariknya, RAM peranti ini boleh dikembangkan sehingga 5 GB RAM yang pastinya membuatkan keupayaan bermain game anda akan jadi lebih smooth.

5G Lebih Lancar Dan Lebih Seronok!!

Seperti yang diketahui, OPPO reno6 Z hadir dengan fungsi 5G yang mana sangat memberi kesan terhadap prestasi peranti khususnya ketika sedang bermain game. Kebanyakkan game yang dimainkan pada ketika ini adalah secara atas talian, jadi sudah pastinya memerlukan internet dengan kelajuan yang sangat pantas. Jadi dengan kehadiran 5G, maka ia tiada sebarang gangguan khususnya dari sepetti capaian internet kerna peranti ini mampu untuk memberikan kepuasan bermain game pada OPPo Reno6 Z.

Game Space Beri Ruang Lebih Buat Kaki Game!!

Selain RAM yang boleh dikembangkan, Reno6 Z 5G juga menyediakan Ruang Permainan dan alat permainan. Pengguna dapat mengatur mode permainan, menghidupkan fungsi mulai cepat, dan secara otomatis menyesuaikan resolusi tampilan di Ruang Permainan. Selama bermain, pengguna juga boleh Leret masuk dari sudut kiri atas untuk memanggil alat permainan untuk mengatur permainan dalam masa nyata. Pada masa yang sama, anda juga dapat memanggil tetingkap kecil seperti WhatsApp, membuka mesej pop timbul, dan melakukan tangkapan skrin masa dan operasi lain. Lebih menarik, peranti ini turut dihadirkan dengan Hyberboost 4.0 yang mana prestasi permainan anda boleh dipertingkatkan yang memberikan pengalaman terbaik.

Tiada lagi Masalah Bateri Cepat Habis!!

Reno6 Z 5G mempunyai bateri besar 4310mAh, yang dapat membawa hayat bateri tahan lama. Pada masa yang sama, ia juga menyokong teknologi pengecasan kilat VOOC 30W 4.0W. OPPO mendakwa bahawa hanya memerlukan 52 minit untuk mengecas sepenuhnya telefon hingga 100%. Setelah diuji, ternyata pengecasan peranti ini sememangnya berdesup kencang.

Kedua, Reno6 Z 5G menyediakan fungsi mod penjimatan kuasa super dan siaga malam super, yang mana kedua-duanya membantu memaksimumkan penggunaan bateri terakhir ketika pengguna sangat memerlukannya, dan memperluas penggunaan telefon sebanyak mungkin Waktu. Jadi, bagi mereka yang suka bermain game pada jangka waktu yang lama, ini adalah berita baik buat anda.

Bagi kaki game, sudah menjadi lumrah bermain game dalam tempoh masa yang lama. Jadi sangat penting bagi mereka untuk mempunyai peranti dengan sistem penyejukan yang sangat baik dan OPPo Reno6 Z ada ciri ini. Dengan sistem penyejukkan yang baik, maka, prestasi bermain akan lebih lancar tanpa lag.

Dengan hadirnya Multi Cooling System pada peranti OPPo Reno6 Z, pastinya, aliran udara panas akan lebih mudah untuk dikeluarkan walaupun ketika anda sedang bermain game.

Jadi tunggu apa lagi, segera dapatkan peranti OPPO Reno6 Z yang pastinya membuatkan anda asyik bermain game tanpa anda sedari. Prestasi tidak dapat disangkal lagi, sememangnya tiptop!!!!

Bersempena dengan kempen My OPPO Members’ 2nd Anniversary, beberapa tawaran menarik yang dapat dimiliki:

Pelanggan yang membeli OPPO Reno6 5G atau OPPO Reno6 Z 5G selama Tempoh Kempen berhak mendapat yang berikut:a) Satu (1) unit RM30 Touch n ’Go eWallet Reload Pin;b) Satu (1) unit Perlindungan Kerosakan Skrin 1 Tahun; danc) Satu (1) unit Kod Promosi RM100 App OPPO Saya.Jumlah bernilai sehingga RM269.


Honor View 10 Kini Sedia Menerima Ciri Face Unlock

Ketibaan honor View 10 di pasaran telefon pintar Malaysia telah memberi saingan yang kuat kepada peranti-peranti flagship yang lain. Oleh kerana dipasarkan dengan harga yang berpatutan, peranti ini telah mendapat sambutan yang memberansangkan di kalangan pengguna di Malaysia.

Hari ini pihak honor mengumumkan dimana honor View 10 kini telah menyokong ciri baru iaitu sokongan pengecaman wajah, Face Unlock. Dengan kehadiran ciri ini ia memudahkan lagi pengguna untuk membuka peranti malah ia juga membantu pengguna membaca notifikasi tanpa membukanya.

Selain itu, ciri Smart Rotate membolehkan pengguna membaca dengan lebih selesa sama ada dalam keadaan baring ataupun duduk. Selain itu, terdapat juga ciri Wake up yang akan menyalakan skrin apabila peranti diangkat.

Honor juga berkongsi berita mengenai anugerah yang diperolehi di acara CES 2018 yang lalu. Antara media yang memberi anugerah ialah Android Authority, Android Central, Android Police, Gadgetmatch, Gear Diary, Pocket-lint, dan PC Mag.

Kemas kini Face Unlock sedia dimuat turun pengguna di seluruh dunia, bagi anda yang memiliki peranti ini apa kata cuba semak di ruangan tetapan peranti.

Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

Reviu Eksklusif (Bah 2): honor View 10, Telefon Pintar Flagship Mampu Milik!


Video Bocor Smartphone HTC Vive

Dalam senyap-senyap HTC dikhabarkan sedang membangunkan beberapa buah peranti baru, salah satunya dikenali sebagai HTC Vive.

Di dalam sebuah video bocor yang dimuat naik oleh Evan Blass, HTC memperlihatkan tiga buah model smartphone yang dibina berteraskan konsep personaliti di mana mereka mengetengahkan ciri personalisasi di dalam rekaan mereka. Apa yang menarik adalah salah sebuah smartphone mempunyai label HTC Vive pada panel belakangnya.

Masih belum ada apa-apa berita lanjut mengenai smartphone dengan label HTC Vive itu, namun berdasarkan video, kita dapat melihat ianya dilengkapi kamera dwi-lensa dan mempunyai rekaan agak futuristik dengan garisan antena yang dililit pada keempat-empat sisi badan peranti.

Adakah ketiga-tiga peranti ini akan diumumkan pada 12 Januari nanti? Beberapa minggu lalu kami ada kongsikan berita HTC yang akan diumumkan tidak lama lagi, kita tunggu dan lihat.


[Ura-Ura] : Bateri Samsung Galaxy Note 10 Pro Dijangka Lebih Besar Daripada Samsung Galaxy Note 9?

Sebelum ini kami pernah berkongsi artikel mengenai Samsung Galaxy Note 10 dijangka tersedia dalam dua saiz dan mempunyai empat versi yang berlainan. Terbaru, maklumat mengenai kapasiti bateri untuk salah satu versi untuk model ini tertiris di media sosial.

Sekeping foto yang didakwa dikaitkan dengan Samsung Galaxy Note 10 Pro muncul – menunjukkan kapasiti 4,500 mAh (500 mAh lebih besar berbanding Samsung Galaxy Note 9). Jika diteliti, nombor model bateri adalah EB-B N975 ABU. Sumber berkata, ia boleh dikaitkan dengan nombor model SM-N975 yang sepadan dengan Galaxy Note10 Pro.

Apa kata anda mengenai perkara ini? Pun begitu, maklumat tertiris masih lagi rumors dan dan belum dapat dipastikan kebenarannya. Segala teka teki bakal terjawab apabila tuan empunya badan sendiri muncul! Sama-sama kita tunggu…


Celcom Mencabar Maxis Zerolution?

Pelan Zerolution dari Maxis merupakan pelan pembelian peranti yang pertama di Malaysia yang menawarkan pertukaran peranti menjelang tempoh matang (12 bulan). Kini, satu lagi syarikat telco hadir dengan menawarkan pakej hampir serupa dengan konsep Zerolution.

Celcom baru-baru ini telah memperkenalkan pelan NewPhone yang membolehkan pengguna Celcom memiliki peranti dan menaik taraf peranti ke model terbaru setiap tahun. Kepada mereka yang telah menggunakan servic Celcom selama lebih 12 bulan, anda akan menerima sedikit kelebihan kerana Celcom menawarkan pengecualian pembayaran pendahuluan tiga bulan. Selain itu Celcom tidak akan mengikat komitmen anda pada pelan tertentu, anda bolhe memilih mana-mana pelan Celcom untuk menikmati pakej NewPhone. Untuk maklumat lebih lanjut, layari https://www.celcom.com.my/personal/services/newphone


Gameroom, Aplikasi Galeri Permainan Facebook Ala-Ala Steam

Gameroom, aplikasi klien yang membolehkan anda mengakses dengan lebih mudah dan pantas. Bagi sesiapa yang pernah atau sedang menggunakan klien Steam, anda pastinya sangat familiar dengan aplikasi seperti ini.

Anda boleh melancarkan atau menguruskan permainan dari dalam aplikasi, dan dengan antaramuka yang direka khas bagi permainan amat mudah untuk anda fokus kepada permainan tanpa gangguan dari notifikasi Facebook, mesej dari Messenger dan lain-lain.


Samsung Galaxy Z Fold 3 Bakal Tampil Dengan Snapdragon 888??

Ada satu desas-desus yang membuatkan min sedikit terkejut apabila dikhabarkan Samsung akan hadir dengan Snapdragon 888 dan tidak akan menggunakan cip pemproses Exynos bagi Samsung Galaxy Z Fold 3.

Sungguhpun cip pemproses ini pantas, tetapi beberapa aduan menyatakan bahawa cip pemproses ini dikatakan cepat panas.

Adakah anda bersetuju dengan tindakan Samsung ini??


OPPO Reno 10x Zoom Tampil Dengan Pengalaman Audio Terbaik Melalui Sokongan Dolby Atmos & 3D Audio

Selepas dirasmikan pada Mei lalu, kemunculan  OPPO Reno 10x Zoom menjadi buah mulut ramai.  OPPO Reno 10x Zoom merupakan sebuah peranti yang seimbang – baik dari segi reka bentuk mahupun spesifikasi. Memang lain daripada yang lain!

Dilengkapi pembesar suara stereo, OPPO Reno 10x Zoom mampu memberikan pengalaman terbaik kepada pengguna. Speaker utama dipasang pada bawah peranti, manakala speaker kedua pula berada di atas peranti – menciptakan pengalaman audio mempersonakan apabila kedua-duanya dimainkan secara serentak.

Selain itu, OPPO Reno 10x Zoom juga ditanam dengan sokongan teknologi Dolby Atmos penambahbaikan audio mudah alih baru menyajikan kualiti bunyi lebih baik – membolehkan pungguna menikmati kepuasan menonton dengan kesan bunyi terbaik. Ternyata sangat menarik dan unik!

Tidak terhenti di situ, OPPO Reno 10x Zoom juga didatangkan dengan ciri-ciri menarik seperti Audio 3D dan Audio Zoom. Ciri khas ini tertanam tertanam dalam tiga mikrofon peranti bertujuan menangkap bunyi dengan lebih sempurna. Audio zoom membolehkan pengguna dinamik dan menonjolkan bunyi agar sesuai dengan video yang di zoom.

Ditawarkan pada harga RM3,399, OPPO Reno 10x Zoom telah pun tersedia untuk sesi pra-tempah sehingga 17 Jun 2019. Bagi yang berminat, pra-tempah boleh dibuat menerusi beberapa saluran berbeza termasuk OPPO Online Store, Lazada dan Shoopee. Maklumat lanjut, layari OPPO Malaysia.


Yahooo Bakal Menamatkan Operasinya Pada 15 Disember Ini!!

Walaupun pahit untuk ditelan, tetapi ini adalah realiti yang perlu ditempuh apabila Yahoo Groups telah mengumumkan bahawa mereka bakal menutup oeprasi mereka bermula 15 Disember ini.

Persaingan yang sangat sengit daripada pesaing seperti Google membuatkan ia terpaksa menutup operasinya.

Terima kasih Yahoo Groups atas segala usaha dan perkhidmatan yang telah diberikan!!


LeEco Le Max 2 Diperkenalkan Dalam Warna Baharu Force Gold Serta Storan 128GB

Pada April 2016 yang lalu, LeEco telah memperkenalkan model terbarunya dengan kemunculan Le Max 2 yang menawarkan paparan skrin 5.7 inci dengan resolusi 1440 x 2560 piksel, pilihan storan 32GB/4GB RAM atau 64GB/6GB RAM, kamera 21 Megapiksel dengan sensor IMX230 serta OIS, dan juga dikuasakan oleh pemproses Snapdragon 820. Selain itu ia juga turut menggunakan teknologi pengimbas cap jari Ultrasonic daripada Qualcomm, menyokong teknologi Quick Charge 3.0, serta port USB Type-C.Tetapi sejak kebelakangan ini, jelas dapat dilihat semakin banyak pengeluar dari China yang menawarkan sokongan storan yang lebih baik iaitu 128GB dengan RAM berkapasiti 6GB. Antara model yang tampil dengan konfigurasi tersebut adalah ZUK Z2 Pro, Axon 7 dan juga Nubia Z11.

Menyedari akan persaingan daripada peranti flagship tersebut, LeEco nampaknya telah memperkenalkan versi terbaru Le Max 2 dengan penambahbaikan pada sokongan storan yang kini turut ditawarkan dalam versi 128GB dengan RAM 6GB. Lebih menariknya, selain daripada warna sedia ada iaitu Rose Gold dan Silver, satu lagi warna baharu Force Gold turut diperkenalkan.


Delta, Penyesuai Permainan Klasik Untuk iPhone

Selepas Super Mario Run dilancarkan pada peranti iOS minggu lalu, peminat Nintendo mula tertanya-tanya sama ada syarikat itu ada pelan untuk membawa permainan klasik Mario 2D ke dalam peranti mudah alih.

Sedikit berita tidak baik untuk anda, Nintendo tidak mempunyai apa-apa rancangan untuk membawakan permainan NES atau SNES untuk iOS atau Android. Bagi pengguna Android mungkin ini tidak menjadi masalah kerana terdapat pelbagai pilihan penyesuai untuk memainkan permainan versi lama itu. Bagaimana pula dengan pengguna iOS?

Beberapa tahun lalu, developer Riley Testut mengeluarkan penyesuai untuk iPhone dikenali GBA4iOS. Penyesuai itu menggunakan kelemahan pada tetapan masa iPhone untuk memanipulasi sistem dan pada tahun 2014, Apple menutup kelemahan tersebut lantas membunuh GBA4iOS. Kini Testut kembali dengan sekuel kepada penyesuai tersebut yang dikenali sebagai Delta.

Tidak seperti GBA4iOS, Delta akan dapat memimik pelbagai konsol, termasuk Game Boy, Game Boy Advance, Super Nintendo dan Nintendo 64. Dalam blog Testut, beliau memberitahu lebih banyak konsol akan disokong pada masa akan datang.

Namun Delta tidak akan tersedia sehingga awal 2017, ketika ini beberapa pengguna sedang menggunakan Delta versi beta yang boleh memainkan permainan SNES dan GBA. Apabila siap untuk digunakan kelak, anda boleh menggunakan Delta tanpa perlu melakukan jailbreak pada peranti anda.


Xiaomi MIUI 12.5: Dikeluarkan Pada 30 April?? – Model Yang Boleh Dipertingkatkan Terdedah!

Pada Hari Terbuka ulang tahun Xiaomi ke-11 , Xiaomi secara rasmi mengumumkan bahawa versi stabil MIUI 12.5 akan dikeluarkan sepenuhnya pada 30 April.

Xiaomi mengumumkan model pertama yang dapat ditingkatkan, termasuk Mi 9 SE, Mi 10, Mi 10 Pro, Mi 10 Extreme Commemorative Edition dan Mi 11.

Sebenarnya, pada awal April, banyak telefon bimbit seperti Mi 11 dan Mi 10 Extreme Commemorative Edition telah menerima desakan dari versi stabil. Nampaknya banyak Mi Fans telah mula menggunakan versi terbaru MIUI 12.5.

Xiaomi mendakwa bahawa MIUI 12.5 bukanlah perubahan kecil. Reka bentuk dinamik, suara dan sentuhan sistem telah ditingkatkan. Ini tidak kurang daripada kemas kini versi utama. Untuk melindungi privasi peribadi, sistem baru juga mempunyai tahap yang berbeza perlindungan. Dioptimumkan, dan bahkan memperkenalkan perisian pejabat pelbagai skrin MIUI + dan lain-lain.

Berdasarkan maklum balas dari pengguna MIUI 12.5 yang sudah mula menggunakannya, pengalaman keseluruhannya lancar dan pantas!


Sony Umum Senarai Rasmi Peranti Yang Akan Menerima Kemas Kini Android 7.0 Nougat

Sebelum ini HTC telah mendedahkan senarai peranti yang akan menerima kemas kini Android 7.0 Nougat untuk tiga model keluarannya iaitu One A9, One M9 dan juga HTC 10. Kemudian pihak Samsung pula telah mengeluarkan kenyataan bahawa Samsung Galaxy Note7 terbarunya bakal menerima kemas kini versi Android ini dalam tempoh selewat-lewatnya tiga bulan dari ia dilancarkan.

Nampaknya baru-baru ini Sony pula telah mengumumkan senarai rasmi peranti keluarannya yang akan menerima kemas kini Android 7.0 Nougat pada masa akan datang. Berdasarkan kepada senarai yang dikeluarkan, hanya sembilan model sahaja yang telah disahkan bakal menyokong kemas kini Android 7.0 Nougat seperti berikut:


Nikmati Pelbagai Tawaran Dan hadiah Menarik Daripada HONOR Bersempena Ulang Tahun Ke-5!!!

Bagi meraikan ulangtahun ke-5 HONOR, pelbagai tawaran dan hadiah yang bakal diberikan kepada semua. Jom kita lihat tawaran-tawaran di diberikan HONOR kepada anda!!!

Pengguna yang membeli peranti pintar HONOR di HONOR Experience Stores (HES) akan diberikan hadiah percuma dan simpanan yang mana pelanggan akan menerima selfie stick dan beg galas HONOR bernilai RM158. Tawaran ini bermula dari 21 sehingga 31 julai.

HONOR 7S – tidak terpakai untuk hadiah

Pada tarikh berkenaan juga, anda boleh menikmati tawaran hebat di laman sesawang HONOR. Selain daripada tawaran harga telefon pintar seperti di dalam senarai ini, 100 pembelian pertama model di dalam senarai ini akan membawa pulang selfie stick percuma dan beg galas HONOR bernilai RM158.

HONOR Play (Tawaran eksklusif atas talian)

HONOR 10 (Tawaran eksklusif atas talian)

HONOR 9 Lite (Tawaran eksklusif atas talian)

HONOR 7X (Tawaran eksklusif atas talian)

HONOR Body Fat Scale (Tawaran eksklusif atas talian)

HONOR Watch Magic (Tawaran eksklusif atas talian)

HONOR Band 3 (Tawaran eksklusif atas talian)

Anda juga boleh mendapat baucer ulang tahun ke-5 HONOR yang boleh digunakan untuk membeli semua produk di HONOR termasuklah produk yang mendapat potongan diskaun.

Bagi sesiapa yang lahir pada bulan Jun dan Julai ini berita baik buat anda apabila anda bakal mendapat hadiah misteri ketika anda datang di HONOR Experience Stores (HES) pada yang ditetapkan seperti di bawah.

Anda juga boleh menyertai pertandingan HONOR Snap, Post & Win dari 21 Jun sehingga 31 julai. Berikut adalah cara untuk menyertai:

10 gambar yang mendapat paling banyak likes di Facebook akan menerima kotak hadiah HONOR bernilai RM89.

Bagi mendapatkan maklumat terperinci mengenai sambutan ulang tahun HONOR ke-5 ini, layari laman sesawang HONOR atau Facebook HONOR.


Ranking Global Masih Di Tangan Google – YouGov BrandIndex 2018

YouGov juga menerbitkan ranking keteguhan jenama tahunan global untuk 2018, ranking ini adalah berdasarkan enam juta temu bual yang dijalankan di 26 buah negara.

Enjin pencarian Google masih mengungguli ranking pertama keteguhan jenama tahunan global, diikuti oleh YouTube, manakala Samsung pula telah melompat satu anak tangga ke tempat ketiga berbanding tahun lepas.

WhatsApp juga telah naik ke tempat keempat, sebaliknya Facebook telah jatuh dari tempat ketiga ke tempat kelima, sementara Amazon kekal di tangga keenam dalam senarai tersebut. Terdapat 3 jenama baharu memasuki ranking kali ini, iaitu IKEA, Uniqlo dan Lego yang masing-masing berada di tangga ke-7, ke-9 dan ke-10.


IFA 2018 : Acer Predator XB273K, Nitro XV273K – Monitor Resolusi Tinggi 27-inci Baru

Maju ke depan, Acer nampaknya memperluaskan lagi portfolio permainan Nitro dan Predator dengan memperlihatkan dua buah paparan skrin beresolusi 4K terbaru, iaitu Acer Predator XB273K dan juga Acer Nitro XV273K di IFA 2018.

Difahamkan, saiz paparan bagi kedua-dua produk baru ini adalah sama iaitu bersaiz 27 inci dan mempunyai resolusi 4K (3840×2160) yang amat besar selain memberi pengalaman permainan yang tiada tandingannya!


Reviu Eksklusif OPPO Reno2: Pelengkap Setia Si Kaki Vlogging

OPPO mengemas kini penawaran smartphone mereka untuk pasaran tempatan menerusi kemunculan satu lagi model di bawah siri Reno iaitu OPPO Reno2. Peranti ini boleh dikatakan sebagai pelengkap keluarga siri Reno – berfokuskan kepada kualiti kamera berkualiti tinggi. Tapi,apa agaknya titik tumpu (focal point) untuk model baru OPPO untuk kali ini? Check this out!

Kalau korang ni peminat setia siri Reno, maka bukan hal mengejutkan jika OPPO Reno2 dipasang dengan barisan kamera yang cukup padu. Kamera utama peranti ini dibekalkan dengan persediaan empat lensa – 48MP Sony IMX586 (utama) + 13MP (telephoto) + 8MP (Sudut Lebar) + 2MP (Mono).

Kesemua lensa ini dilihat berupaya berfungsi dengan cukup cemerlang – kualiti foto yang terhasil mirip seperti DSLR. Kamera utama 48MP berjaya menghasilkan gambar menakjubkan dengan perincian imej yang jelas serta kemasan menarik dari segi warna dan juga kontras. Jadi, tangkap apa sahaja imaginasi pada bila-bila masa yang diinginkan!

Mengambil gambar memang nampak senang, tapi korang kena tahu teknik yang betul dalam ‘menilik’ permandangan dan penghasilan gambar yang sempurna. Berbekalkan persediaan kamera yang baik, OPPO Reno2 diselitkan dengan pelbagai fungsi dan mod kamera tersesuai yang memainkan peranan penting dalam penghasilan penghasilan imej serta rakaman video yang jelas dalam pelbagai senario. Antaranya:

Kalau korang suka merakam video, bersuka rialah dengan smartphone ini kerana ia diselitkan teknologi Ultra Steady Mode yang bantu meningkatkan kestabilan video sehingga ke tahap luar biasa – bahkan melakukan rakaman sambil berlari juga tiada masalah. Ia adalah kerana kestabilan tersebut ditanam dengan kombinasi teknologi penstabilan Electronic Image Stabilization (EIS) dan Optical Image Stabilization (OIS) – video yang dihasilkan memang terbaik tanpa mengira waktu siang mahupun malam. Lebih menarik, rakaman video pada OPPO Reno2 memiliki frame rate sehingga 60 fps – secara keseluruhan, hasilnya kelihatan jelas dan stabil tanpa gegaran yang tinggi sekaligus video terhasil kelihatan sangat lancar.

Satu lagi titik fokus menarik pada OPPO Reno2 adalah ia boleh menangkap video dengan kesan bokeh secara langsung – fungsi ini dilihat berupaya menjalankan tugas dengan baik. Ia mempersembahkan kesan bokeh cukup sempurna bersama pewarnaan lebih semula jadi seakan-akan dunia nyata. Sejujurnya, fungsi pada OPPO Reno2 lebih menarik perhatian penulis – di mana hasil yang dipersembahkan lebih baik berbanding sejumlah peranti premium.

Seterusnya, OPPO Reno2 juga dibenamkan dengan fungsi 20x zoom video di mana mampu menghasilkan kualiti yang menakjubkan dengan kemasan imej yang stabil. Untuk nilai zoom daripada 1X hinggalah 20X, kualiti imej yang dipersembahkan terlihat bagus dan baik. Ia kelihatan tajam dan masih mampu mengekalkan sejumlah keperincian imej dengan baik – meskipun ketika di zoom. Keupayaan kamera ini hasrus dipuji! Berikut adalah set sample imej :

Lensa 8MP (Wide Angle) pada peranti ini juga sememangnya terbaik – di mana ia memperluaskan pandangan ke satu sudut luar biasa terutamanya untuk ketika merakam gambar permandangan. Melaluinya, pengguna boleh meluaskan perspektif sehingga 116 darjah dengan satu klik dan kualiti yang terhasil berada pada tahap kemasan yang terperinci. Imej yang diambil juga memperlihatkan gambar lebih lebih dengan kesan menakjubkan, tidak pecah dan tidak kabur.

Menariknya lagi, mod sudut lebar pada OPPO Reno2 bukan sahaja membolehkan penangkapan luas, tetapi juga boleh digunakan untuk rakaman macro mode – tangkapan kanta hanya 2.5cm daripada subjek. Reno2 mempunyai macro mode yang boleh diaktifkan pada butang ultra-wide di bahagian atas skrin – seterusnya menggunakan sokongan kecerdasan buatan bagi menangkap fokus utama. Jika diteliti, ia berupaya berfungsi dengan baik bersama – kawasan tumpuan juga kelihatan hamper sempurna dengan butiran yang boleh dikategorikan cukup untuk persembahan yang menarik.

OPPO Reno2 juga dibekalkan dengan mod malam yang sangat baik – di mana meningkatkan pencahayaan imej dan pelbagai dinamik dalam senario pencahayaan rendah. Peranti ini berjaya menghasilkan imej dengan butiran berkualiti tinggi. Lebih menarik, ia juga membuatka proses penangkapan sangat mudah walaupun secara handheld.

OPPO Reno2 juga dibekalkan dengan fungsi Ultra Dark Mode – di mana berupaya melakukan tangkapan dalam keadaan pencahayaan rendah dengan butiran imej terbaik. Menariknya fungsi ini, ia berupaya mengambil butiran yang tidak dapat dilihat dengan ‘mata manusia’. Menariknya lagi, kamera ini juga dilengkapi teknologi AI Noise Reduction – bantu mencerahkan gambar dengan kesan hingar yang melampau. Secara keseluruhannya, imej terhasil kelihatan terbaik dan keupayaan kamera sangat padat dengan kelebihan di luar jangkauan akal.

OPPO Reno2 membawakan sokonga Dolby Atmos yang dipertingkatkan untuk kedalaman audio mudah alih di mana sahaja – membolehkan pengguna menimati bunyi terhebat sama ada menonton filem , mendengar lagu dan sebagainya. Di samping itu, ia juga dilengkapi ciri Audio Zoom – ciri di mana tertanam tiga mikrofon yang membolehkan pengguna menangkap bunyi audio penuh butiran lebih mendalam.  dipasangkan dengan pengalaman audio yang hebat.

OPPO Reno2 dikuasakan oleh pemproses Snapdragon 730G dan dibantu GPU Adreno 619. Dengan cip ini, ia dilihat berjaya menjalankan pelbagai tugas dengan lancar – pengalaman menggunakan peranti ini terasa menarik. Snapdragon 730G dibina berasaskan binaan proses 7nm – menjadikan prestasinya dilihat lebih cekap. Dengan sokongan 8GB RAM dan storan dalaman 256GB, proses menukar aplikasi dilihat tidak mengalami sebarang lag yang melampau.

Menariknya, OPPO Reno2 juga mampu menjalankan tugas dengan baik untuk penggunaan berat – bermain game secara berterusan juga tidak menyebabkan panas melampau. OPPO Reno2 menggunakan antaramuka ColorOS 6.1 berlandaskan Android 9 Pie – antaramuka ini mempersembahkan beberapa ciri yang lebih kemas bersama penawaran menarik termasuk pilihan penjimatan bateri. Persediaan wallpaper juga kelihatan menarik dengan susunan aplikasi yang kecil.

OPPO Reno2 dibenamkan dengan kapasiti bateri yang besar – 4,000mAh. Menariknya lagi, bateri ini dilengkapi dengan sokongan pengecasan pantas VOOC Flash Charge 3.0 dengan pengisian 20W dari kotak. Pengecasan ini secara tidak langsung membawakan pengalaman pengisian lebih cepat berbanding teknplogi pengecasan biasa. Sepanjang penggunaa, kami mendapati peranti ini mampu bertahan sehingga dua hari untuk penggunaan biasa dan sehari suntuk dengan penggunaan berat.

OPPO Reno2 ditawarkan pada harga RM2,299 (8GB+256GB) dan tersedia dalam dua warna menarik seperti Luminous Black & Sunset Pink. OPPO Reno2 bakal memulakan jualan pertamanya pada 26 Oktober 2019 bertempat di Sunway Pyramid.  Pelanggan yang telah membuat pra-tempahan dan mengambil peranti mereka pada hari jualan pertama layak untuk menyertai aktiviti cabutan bertuah – berpeluang bawa pulang seunit OPPO Reno2.

Pemenang akan diumumkan menerusi 3 sesi – 11 pagi, 12 tengah hari dan 1 petang. Lebih menarik, roadshow berkenaan turut diserikan dengan kedatangan selebriti terkenal, Eric Chou pada jam 3 petang.


Google Akan Menghentikan Sokongan Flash Tidak Lama Lagi

Flash sudah lama menjadi pilihan pemain media pada kebanyakan pelayar web, namun dunia teknologi terus berkembang dan pembaharuan tidak dielakkan dalam evolusi teknologi. Itulah yang akan terjadi kepada Adobe Flash Player yang sekian lama digunakan pada pelayar Chrome.

Menurut Google bermula hujung tahun ini, mereka akan secara beransur-ansur menghentikan sokongan pemain Flash pada pelayar Chrome dan menggantikannya dengan format HTML5. Format terbaru dikatakan lebih pantas, responsif dan kurang menggunakan tenaga. Namun begitu, Google akan meneruskan sokongan Flash pada 10 domain utama seperti YouTube, Facebook, Yahoo, Twitch dan juga Amazon.


HONOR Perkenal Teknologi Baru, HONOR Vision – Cipset Honghu 818 + Kamera Timbul Pintar Untuk Skrin Besar

HONOR terus mengorak langkah maju ke hadapan dengan membuat penambaikan dalam memberi impak lebih positif kepada pengguna – mengumumkan teknologi baru baharu iaitu HONOR Vision yang memperkenalkan cipset pintar, Honghu 818 dan kamera timbul pintar untuk skrin besar.

Di samping itu, HONOR turut mengumumkan konsep “Sharp Tech” bertujuan meneroka teknologi canggih terkini secara menyeluruh. HONOR Vision akan dilancarkan secara rasmi pada pertengahan Ogos 2019.

“Sharp Tech” – Konsep Serba Baharu HONOR Dalam Inovasi Teknologi
HONOR berdedikasi untuk menjadi jenama teknologi yang digemari oleh anak muda serata global. “Sharp” menunjukkan semangat penerokaan dalam kalangan anak muda. Manakala konsep “Sharp Tech” pula mengetengahkan keinginan HONOR untuk meneroka inovasi teknologi terkini lebih menyeluruh. Berikut adalah elemen diketengahkan pada konsep “Sharp Tech” :

Menjadi peneraju bagi pembangunan industri menerusi inovasi bebas.
Memenuhi tuntutan berkualiti tinggi.
Memperlihatkan sikap berani golongan muda dengan terus mencabar dan meneroka.
Menonjolkan semangat melalui sifat keterbukaan, kolaborasi dan penciptaan bersama.

Cipset Pintar “Honghu 818″– Memperkasakan HONOR Vision Dengan Bunyi & Imej Pintar
Cipset pintar Honghu 818 merupakan inovasi terkini daripada HONOR dan penambahbaikan dalam rangkaian cipset Hisilicon. Cipset ini membolehkan skrin pintar memberikan prestasi luar biasa dengan imej dan kualiti bunyi yang unggul. Ia bakal dilancarkan pada Ogos ini. Apa yang menarik mengenai cipset ini?

SoC paparan pintar pertama yang tersedia di seluruh dunia
Teknolgi paparan dan pemprosesan yang berkuasa – dilengkapi 7 teknologi pemproses imej canggih termasuk Motion Estimate and Motion Compensation (MEMC), High Dynamic Range Imaging (HDR), Super-Resolution (SR), Noise Reduction (NR), Dynamic Contrast Improvement (DCI), Auto Color Management (ACM) dan Local Dimming (LD).
Teknologi audio Histen mengoptimumkan kualiti bunyi – memberikan pengalaman audio yang tiada bandingan.

Kamera Timbul Pintar Untuk Skrin Besar – Pengalaman Baharu Untuk HONOR Vision
Dengan pendekatan inovatif terhadap pembangunan, HONOR melengkapi penawaran produk HONOR Vision terkini dengan teknologi kamera timbul pintar – membawakan keupayaan NPU untuk pengecaman wajah, fungsi berkuasa kuda dan pengalaman unggul kepada pengguna.


XOX Mobile Merevolusi Sistem Pasca-bayar Dengan Memperkenalkan Pakej Kongsi Keuntungan

XOX Mobile baru-baru ini telah memperkenalkan pakej pasca-bayar mereka yang hadir dengan sistem baru yang bertujuan memberikan ganjaran kepada pengguna dan berkongsi keuntungan. Menurut Datuk Eddie Chai, XOX Mobile mengambil masa yang lama untuk melakukan kajian intensif bagi memastikan model pelan pasca-bayar tersebut merangkumi kebaikan menyeluruh buat mereka dan pengguna.

Beliau juga memberitahu semasa pra-pelancaran pakej tersebut, mereka berjaya menarik lebih daripada 15,000 pengguna pada bulan November 2015. Terdapat 3 pelan yang ditawarkan pada pakej pasca-bayar ini iaitu Super 58, Ultra 108 dan Pro 158.

Encik  Ng Kok Heng ( XOX Berhad’s Group Chief Executive Officer) turut menambah bahawa mereka yang melanggan pakej ini akan mendapat banyak manfaat, terutamanya dari segi kewangan. XOX Mobile menawarkan pelbagai insentif kepada anda seperti Activation Incentives,Trailing Incentives dan  Performance Profit Sharing.

(RM150 untuk Pro 158 dan RM50 untuk Super 58)


Peranti Berkamera 48MP – Xiaomi Mi 9 Dijual Pada Harga RM1,999!?

Kalau bersembang pasal peranti 48MP, selain yang telah tersedia di pasaran tempatan seperti vivo V15 Pro, OPPO F11 Pro, HONOR View20 dan Redmi Note 7, satu lagi model yang dinanti-nantikan mestinya Xiaomi Mi 9.

Mi 9 merupakan peranti flagship dari Xiaomi yang dilengkapi spesifikasi premium, antaranya cip pemproses Snapdragon 855, gabungan tiga lensa kamera utama 48MP + 16MP + 12MP, kamera hadapan 20MP, kapasiti bateri 3,300mAh di bawah sokongan pengecasan pantas 27W dan pengecasan tanpa wayar 20W, RAM sehingga 8GB serta storan dalaman sehingga 128GB.

Sebelum itu pendaftaran SIRIM telah pun dibuat dan dikhabarkan akan memasuki pasaran tempatan awal April. Terbaru pihak DirectD telah membuka sesi pra-tempahan Mi 9 yang dijual pada harga RM1,999 bagi versi 6GB RAM + 128GB ROM.

Apa kata anda dengan harga jualan ini? Puas hati? Kongsi pandangan anda bersama kami ya.


Maklumat Tertiris HONOR X20 SE – Hadir Dengan Skrin Berlubang??!!

Ada satu berita menarik apabila dikhabarkan HONOR X20 SE kini terdedah?? Menariknya, ia dilihat hadir dengan bezel yang nipis dan skrin berlubang??!

Telefon bimbit HONOR X20 SE akan dilengkapi dengan cip Dimensity 700, yang mungkin dilancarkan bersama dengan HONOR Play20 pada sidang media dalam masa terdekat.

Sejauh manakah kebenarannya perlu kita nantikan ketika ia dilancarkan kelak.


Vivo NEX 3 Kini Tiba Di Malaysia – Dijual Pada Tanda Harga RM3,899

Berita baik buat semua! Pengeluar terkemuka, vivo kini telah pun melancarkan peranti terhabahru mereka di bawah siri NEX iaitu vivo NEX 3 – dijual pada harga RM3,899.

Dari aspek luaran, vivo NEX 3 ini hadir dengan skrin yang sangat besar dan baik iaitu 6.89″ POLED FHD+ dengan nisbah skrin ke badan sebanyak 99.6%. Menariknya, sudut lengkungan peranti ini mencecah sehingga 90% dan diselitkan dengan sokongan Touch Sense (ciri sesentuh yang menyerupai butang fizikal).

Untuk aspek dalaman, ia dikuasakan oleh cipset Snapdragon 855 Plus yang dipadankan dengan gabungan memori 8GB RAM + 256GB ROM. Bagi jambatan kamera pula, ia dibina dengan sistem tri-kamera utama dengan gabungan lensa 64MP + 13MP + 13MP dan 16MP untuk kamera swafoto.

Melengkapi peranti adalah bateri dengan kapasiti besar iaitu 4,500mAh bersama sokongan pengecasan pantas 22.5W. Tersedia dalam warna menarik seperti Glowing Night, peranti ini boleh didapati menerusi beberapa platform berbeza termasuk vivo concept store, pengedar sah vivo, rakan telco, Lazada, Shopee dan vivo Store.


OPPO Kini Berada Di Tangga Teratas Pasaran Telefon Pintar Asia

Jenama yang tidak asing lagi di Malaysia, OPPO mengumumkan kini mereka berada di carta paling teratas untuk pasaran telefon pintar di Asia. Sebanyak 15% penjualan telefon pintar di rantau ini termasuk Malaysia telah disumbangkan kepada OPPO. Jika kenyataan ini membuatkan anda masih tidak percaya, lihat info grafik di bawah :

Pada tahun 2017 yang lalu, OPPO telah melancarkan telefon pintar selfie dengan teknologi AI Beauty Recognition. Sejak ciri ini dipekenalkan pada telefon pintar terbaru mereka, angka penjualan telah melonjak naik. Ini sekaligus menjadikan mereka jenama paling dipercayai di Asia yang rata-rata dimonopoli oleh Samsung untuk pasaran dunia.

Pada masa sama, OPPO Malaysia turut berkongsi mengenai penjualan peranti OPPO F5 yang kini telah berjaya dijual empat kali ganda lebih tinggi berbanding model terdahulu OPPO F1s. Tidak kurang hebatnya, berdasarkan laporan Google Malaysia mendapati kata kunci “OPPO F5” adalah carian paling banyak untuk “Telefon pintar Android” dalam pelayar selama lima minggu selepas ia dilancarkan.

Jika ia benar, tidak mustahil anda yang sedang membaca artikel ini adalah sebahagian besar pengguna OPPO.


U Mobile, WeChat Lancar Program Mini WeChat Go Malaysia – Mudahkan Pelancong China Berurusan Di Malaysia!

U Mobile sekali lagi menjalikan kerjasama dengan Wechat bagi melancarkan dua program mini – Program Mini Wechat Go Malaysia dan Program Mini Pavilion KL. Kedua-dua program ini berada dalam ekosistem Wechat di mana memberi tumpuan bagi membantu pelancong dari tanah besar China.

Program Mini Wechat Go Malaysia berfungsi sebagai panduan interaktif – menyediakan proses pembayaran dalam mata wang RMB apabila pelancong dari China membuat sebarang urusan di KLIA Express, CatchThatBus, TripCarte dan POS Malaysia. Contohnya, mereka boleh menggunakan perkhidmatan ini untuk menempah atau membayar tiket perjalanan yang mana tiket QR akan disimpan dalam program ini.

Program Mini Pavilion KL pula bertujuan membantu pelancong dari China yang melawat pusat beli belah di sekitar Kuala Lumpur – di mana ia menyokong bahasa Cina dan Inggeris bagi memudahkan komunikasi. Selain itu, ia juga boleh digunakan untuk membuat tempahan, pembayaran dan sebagainya di lebih daripada 30 peniaga dan penjual yang mengambil bahagian. Ia sekaligus dilihat dapat menjimatkan masa.

Sekadar makluman, U Mobile dan Wechat pernah bekerjasama melancarkan U Mobile WeChat GO SIM yang menawarkan perkhidmatan mesej tanpa had di aplikasi Wechat. Muat turun aplikasi Wechat menerusi:


Sokongan Pantas Android Nougat Dari HTC Untuk Peranti…

Usaha HTC melakukan pengumuman dan komitemen untuk memberikan sokongan kemas kini Android Nougat yang pantas harus dipuji dan dicontohi syarikat lain. Tidak sampai 24 jam pengumuman rasmi nama Android Nougat dilakukan oleh Google, HTC bertindak pantas dengan menyenaraikan HTC 10, HTC One A9 dan juga HTC One M9 sebagai peranti yang akan menerima kemas kini Android Nougat untuk fasa pertama apabila OS itu dilancarkan kelak.

Para peminat HTC juga masih berharap agar kemas kini Android Nougat akan diberikan kepada model-model lama, dan sehingga kini HTC masih belum memberikan apa-apa informasi berkenaan perkara tersebut.

Diharapkan pengeluar lain juga melakukan pengumuman secepat mungkin berkenaan sokongan kemas kini ini, sebagai pengguna kita pastinya akan berasa dihargai apabila pihak pengeluar memberikan maklumat dan informasi terkini berkenaan peranti dan teknologi yang kita miliki.


Anda Boleh Memiliki iPhone Baru Dengan Hanya RM58 Sebulan!

Beli iPhone kegemaran anda dengan cara baru untuk membeli menerusi pelan pembayaran bulanan mudah alih CompAsia ReNew + membolehkan anda membeli iPhone dengan harga rendah RM58 sebulan.

Tanpa kontrak telekomunikasi dan tidak perlu digabungkan dengan pakej telefon bimbit apa pun, anda masih boleh mendapatkan telefon bimbit yang didambakan melalui CompAsia ReNew +. CompAsia ReNew + tidak memerlukan kad kredit atau penyata bank sebagai prasyarat pendaftaran. Anda hanya perlu membawa kad pengenalan MyKad (I.C) anda ke mana-mana kedai yang bekerjasama dengan CompAsia ReNew +. Tidak ada prosedur yang rumit untuk mendapatkan hasil persetujuan yang cepat, dan anda boleh mendapatkan telefon bimbit anda dengan segera.

Sekiranya iPhone terbaru tidak sesuai dengan anggaran anda, anda masih boleh memilih model iPhone lain dengan harga yang lebih berpatutan melalui rancangan sewa CompAsia ReNew +. CompAsia ReNew + juga tersedia di semua kedai Mesin, Switch, Senheng dan IT World di seluruh negara.

Untuk maklumat lebih lanjut atau untuk mencari kedai rakan kongsi terdekat, sila masuk ke www.renewplus.compasia.com atau e-mel ke renew.plus@compasia.com.


Experian bekerjasama dengan Standard Chartered untuk memacu Rangkuman Kewangan dengan Pembelajaran Mesin, memperkasakan generasi seterusnya dalam Pembuatan Keputusan seterusnya

KUALA LUMPUR, 26 Oktober 2020 /PRNewswire/ — Experian – sebuah syarikat perkhidmatan maklumat global terkemuka – telah mengumumkan kerjasama dengan kumpulan perbankan antarabangsa terkemuka Standard Chartered untuk memacu akses kewangan merentasi pasaran utama di Asia, Afrika dan Timur Tengah dengan memanfaatkan inovasi teknologi terkini dalam pembuatan keputusan kredit. Tanpa data biro kredit yang mencukupi untuk institusi kewangan menentukan kelayakan kredit mereka, terutama pada masa-masa tidak menentu seperti sekarang yang belum pernah terjadi sebelum ini, banyak komuniti kurang berkemampuan menghadapi kesukaran mendapatkan akses kepada pinjaman.

Kerjasama ini melibatkan penyelesaian pembuatan keputusan global Experian, PowerCurve® Strategy Management, yang disepadukan dengan keupayaan pembelajaran mesin yang akan membolehkan penggunaan analisis canggih bagi membantu organisasi-organisasi memanfaatkan sepenuhnya data mereka. Menyokong strategi transformasi pertama digital Standard Chartered, keupayaan pembelajaran mesin canggih ini memberikan Bank kemampuan untuk menyerap dan menganalisis jumlah data alternatif yang bukan milik Bank atau dengan persetujuan pelanggan, membolehkan pembuatan keputusan kredit yang lebih cepat, berkesan dan tepat, menghasilkan pengurusan risiko yang lebih baik untuk Bank dan hasil yang lebih baik daripada pelanggan.

Dilancarkan di India pada bulan Disember 2019, Standard Chartered mencatatkan hasil perniagaan positif seperti peningkatan kadar penerimaan dan penurunan tunggakan hutang keseluruhan. Kejayaan di India bermakna bahawa Standard Chartered kini dapat meningkatkan pengurusan risiko untuk lebih banyak pelanggan yang tidak mempunyai akses kepada perkhidmatan kewangan sebelum ini, memberi mereka akses kepada perkhidmatan kredit dan kewangan penting pada masa mereka memerlukan.

Selain memberi manfaat kepada pengguna, akses kepada kredit adalah sangat penting untuk pertumbuhan ekonomi secara keseluruhan, dengan perbelanjaan pengguna membantu perniagaan terus beroperasi pada masa-masa sukar ini.

“Pertumbuhan sosial dan ekonomi di pasaran yang sedang membangun, terutama dalam tempoh yang akan datang, akan didorong oleh kemajuan dalam rangkuman kewangan. Experian sangat yakin bahawa teknologi, analisis canggih dan pendekatan berdasarkan data dapat mengendalikan peluang ini dan kami terus komited terhadap visi kemajuan rangkuman kewangan untuk penduduk dunia yang kurang berkemampuan dan tidak mempunyai akses yang ke perkhidmatan kewangan arus perdana. Kerjasama kami dengan Standard Chartered sejak dahulu lagi di seluruh pilihan penyelesaian membuat keputusan dengan PowerCurve® kami, memanfaatkan pembelajaran mesin dan data besar untuk maju ke generasi membuat keputusan kredit seterusnya, memberi tumpuan kepada memperkasakan komuniti yang tidak mempunyai akses perkhidmatan kewangan untuk mengakses kredit,” kata Mohan Jayaraman, Pengarah Urusan, Inovasi Asia Tenggara & Serantau, Experian Asia Pasifik.

Menegaskan semula komitmen terhadap rangkuman kewangan, Experian dan Standard Chartered sedang merancang untuk menggunakan penyelesaian ini untuk francais runcitnya di seluruh Asia, Afrika dan Timur Tengah, selain India.

“Kami komited untuk menyokong pembangunan sosial dan ekonomi yang mapan menerusi perniagaan, operasi dan komuniti kami. Kerjasama ini membantu Bank menguruskan risiko dengan lebih berkesan dengan keputusan kredit yang dibuat berdasarkan data yang lebih mantap yang seterusnya membolehkan lebih banyak pelanggan mendapat akses ke perkhidmatan kewangan pada masa mereka sangat memerlukannya,” kata Vishu Ramachandran, Ketua Kumpulan, Perbankan Runcit, Standard Chartered.

“Kerjasama ini penting dalam strategi perbankan digital kami dan cara kami memberi khidmat yang lebih baik kepada pelanggan kami. Experian merupakan pilihan yang tepat sebagai rakan kongsi memandangkan rekod prestasi mereka yang kukuh dari segi inovasi dan dalam memacu rangkuman kewangan,” kata Aalishaan Zaidi, Ketua Global, Pengalaman Pelanggan, Saluran & Perbankan Digital, Standard Chartered.

For more information, please visit penyelesaian Membuat Keputusan & Pengurusan Risiko Kredit Experian.

Experian merupakan syarikat perkhidmatan maklumat global terkemuka dunia. Semasa detik-detik penting dalam hidup – dari membeli rumah atau kereta, menghantar anak ke kolej, mengembangkan perniagaan dengan berhubung dengan pelanggan baharu – kita memperkasakan pengguna dan pelanggan kami untuk menguruskan data mereka dengan penuh keyakinan. Kami membantu para individu mengawal kewangan dan mengakses perkhidmatan kewangan, perniagaan untuk membuat keputusan yang lebih bijak dan berkembang maju, pemberi pinjaman untuk memberi pinjaman dengan lebih bertanggungjawab, dan organisasi untuk mencegah penipuan identiti dan jenayah.

Kami mempunyai 17,800 kakitangan yang beroperasi di 45 buah negara dan setiap hari kami melabur dalam teknologi baharu, orang-orang yang berbakat dan inovasi untuk membantu semua pelanggan kami memanfaatkan sepenuhnya setiap peluang. Kami disenaraikan di Bursa Saham London (EXPN) dan merupakan konstituen FTSE 100 Index.

Ketahui lebih lanjut di www.experian.com.sg atau lawati pusat kandungan global kami di blog berita global kami untuk mendapatkan berita dan wawasan terkini daripada Kumpulan.

Kami merupakan kumpulan perbankan antarabangsa terkemuka, dengan kehadiran di 60 buah pasaran paling dinamik di dunia, dan memberi khidmat kepada pelanggan di 85 buah negara lagi. Tujuan kami adalah untuk mendorong perdagangan dan kemakmuran melalui kepelbagaian unik kami, dan warisan dan nilai-nilai kami dinyatakan dalam janji jenama kami, Here for good (Di sini selama-lamanya).

Standard Chartered PLC disenaraikan di Bursa Saham London dan Hong Kong.

Untuk lebih banyak kisah dan pendapat pakar, sila lawati Insights di sc.com. Ikuti Standard Chartered di Twitter, LinkedIn dan Facebook.

Logo – https://photos.prnasia.com/prnh/20201013/2947870-1LOGO-a?lang=0 Logo – https://photos.prnasia.com/prnh/20201013/2947870-1LOGO-b?lang=0

Keywords: Banking/Financial Service Computer/Electronics Contracts Financial Technology


vivo V15 SuperDay Sale Bakal Gegar 1 Utama Pada 23 Mac 2019 –  Berpeluang Menang V15 & Banyak Lagi!

Korang buat apa je hujung minggu ni? Tidur? Ehhh Tak best lah…Ayuh memeriahkan hujung minggu korang dengan vivo V15 SuperDay Sale pada 23 Mac ini (SABTU) bertempat di One Utama Shopping Centre, Ground Floor, Highstreet.

Pelbagai hadiah menarik menanti pengunjung bertuah termasuklah – dua orang pembeli bertuah V15 berpeluang untuk membawa pulang seunit vivo V15 secara percuma.

Selain itu, 50 pelanggan terawal membeli V15 berpeluang menerima kotak hadiah eksklusif bernilai RM299 dan kad hadiah petronas bernilai RM200.

Untuk 200 pelanggan seterusnya, mereka bakal menerima kotak hadiah eksklusif bernilai RM299 dan kad hadiah pertronas bernilai RM100.

Tidak ketinggalan, pelbagai aktiviti menarik turut  menanti anda seperti Claw Machine, Break the GoldEGG challenges dan 15 Second Challenge game – berpeluang memenangi vivo V15, basikal, luggage dan pelbagai hadiah eksklusif vivo!


Hasil Gambar Dari iPhone X

iPhone X dengan rasminya telah menemui peminat Apple di Malaysia, dan setahu anda semua peranti ini adalah model termahal diperkenalkan setakat ini. Walaupun harganya mencecah RM6000, tetapi sambutannya bukan bergurau.

Kehebatan kamera yang ada pada iPhone X telah dipertingkatan dengan kehadiran fungsi OIS (penstabilan wajah) untuk pengalaman penggambaran yang lebih baik. Ia menggunakan dwi kamera 12 Megapiksel dengan aperture f/1.8 dan f/2.4.

iPhone X mampu mengambil gambar yang jelas dan cantik pada waktu siang serta penggambaran malam tidak menjadi sebarang masalah. Cakap sahaja pasti ramai yang tidak percaya, anda nilaikan setiap gambar yang diambil.


Samsung Galaxy S8 Dan S8+ Bakal Terima Kemas Kini Rasmi Android 8.0 Oreo Awal 2018

Selepas melancarkan program Android 8.0 Oreo beta untuk Samsung Galaxy S8 dan S8+ sebelum ini, sebanyak tiga kemas kini versi beta telah diterima untuk pemilik kedua-dua peranti yang menyertai program tersebut. Sungguhpun begitu, setiap penerimaan kemas kini itu dikatakan memiliki isu yang telah menimbulkan rasa tidak puas hati di kalangan pemilik Galaxy S8 dan juga S8+.

Melalui forum BETA COMMUNITY untuk program tersebut, seorang peserta yang dikenali sebagai sg99 telah menyuarakan ketidakpuasan hatinya berhubung isu yang dihadapi pada setiap kemas kini yang diterima. Menyedari akan situasi tersebut, pihak Samsung UK Beta Team dilihat telah membalas komen tersebut dengan mengumumkan bahawa kemas kini versi rasmi Android 8.0 Oreo untuk kedua-dua model tersebut akan diterima pada awal tahun 2018 iaitu sama ada penghujung Januari ataupun awal Februari nanti.

Berdasarkan kepada maklumbalas itu juga, pihak Samsung UK Beta Team turut menyatakan bahawa kemas kini Beta 4 akan tersedia untuk dimuat turun tidak lama lagi. Namun begitu tidak dapat dipastikan sama ada ketersediaan kemas kini akan turut diterima di negara ini pada tempoh masa yang sama ataupun tidak.


OPPO Reno 3 Pro – Peranti Pertama Di Dunia Hadir Dengan 44MP Dual Punch-Hole Kamera, Rasmi Pada 2 Mac 2020!

Pasaran India akan memperkenalkan OPPO Reno 3 Pro secara rasmi pada 2 Mac 2020, dan kini laman rasmi OPPO India turut mendedahkan spesifikasi kamera peranti ini.

Apa yang menarik perhatian adalah kehadiran kamera swafoto pada Reno 3 Pro, yang mana ia merupakan peranti pertama di dunia yang menggunakan 44MP dwi-kamera swafoto Punch-hole.

Lensa 2MP Depth Sensor turut disediakan di atas kiri skrin AMOLED, bagi menghasilkan swafoto yang lebih cantik.

Selain kamera swafoto, konfigurasi untuk kamera utama juga menarik di mana ia hadir dengan kuad kamera 64MP Ultra Clear + 13MP Telephoto + 2MP Mono Lens + 8MP Ultra Wide-angle. Untuk spesifikasi penuh, kita tunggu sehingga hari perasmian nanti.


Apple Music Mencatat Rekod 10 Juta Pendengar

Servis streaming dari Apple merupakan antara yang terbaru di pasaran berbanding servis lain seperti Spotify, Deezer dan lain-lain. Apple Music yang dilancarkan pada bulan Jun 2015 kini telah pun mencatatkan lebih 10 juta pendengar, dan kini berada di ranking kedua servis streaming, dengan Spotify kekal sebagai platform nombor satu. Apple Music boleh dinikmati pengguna iOS dan Android dengan bayaran bulanan, dan ianya percuma untuk 3 bulan pertama.


Stor Rasmi Xiaomi Di KLCC Akan Dibuka Pada 27 Oktober Depan

Mencari sebuah kedai rasmi Xiaomi boleh dikatakan agak sukar di negara ini, ia bukan seperti kedai induk Samsung, Oppo, atau Huawei yang boleh dilihat di merata-rata tempat seluruh Malaysia. Sehubungan dengan itu, dikhabarkan Xiaomi akan membuka cawangan keduanya di ibu negara selepas Queensbay Mall, Pulau Pinang.

Desas-desus mengatakan bilik pameran yang terletak di pusat membeli-belah KLCC ini akan sedia dibuka pada 27 Oktober depan. Kemungkinan kedai fizikal ini bukan sahaja menjual telefon pintar malah peralatan dan peranti pintar lain juga turut ditawarkan. Menerusi pembukaan kedai flagship ini, kelak orang ramai boleh mendapatkan produk serta khidmat jaminan dari Xiaomi dengan lebih mudah.


Platform Data Cloudera untuk Awan Swasta Kini Tersedia

Menyampaikan analitik data yang mantap dalam beberapa minit dan kurang menggunakan infrastruktur pusat data sehingga 50%, dengan pengalaman awan yang mudah digunakan di awan awam dan swasta

PALO ALTO, California, 20 Ogos 2020 /PRNewswire/ — Cloudera, (NYSE: CLDR), syarikat awan data perusahaan, hari ini mengumumkan ketersediaan umum Cloudera Data Platform Private Cloud (CDP Private Cloud). CDP Private Cloud memperluas kepantasan, kesederhanaan dan ekonomi asli awan untuk kitaran hayat data yang disambungkan ke pusat data, yang membolehkan IT untuk memenuhi keperluan perniagaan dengan lebih cepat dan memberikan tahap perkhidmatan yang kukuh sehingga orang ramai dapat menjadi lebih produktif dengan data.

“Pengalaman analitik data Cloud Cloud Private CDP membantu orang, pasukan dan perniagaan bekerja lebih pintar, tidak lebih sukar,” kata Anupam Singh, ketua pegawai pelanggan, Cloudera. “Orang lebih produktif kerana mereka mempunyai akses layan diri kepada data dan analitik yang mereka perlukan untuk bekerja dengan lebih efisien. Pasukan lebih kolaboratif kerana mereka dapat mengakses dan berkongsi data dengan pantas di mana saja. Perniagaan lebih tangkas kerana mereka membuat keputusan lebih cepat dan lebih baik dengan pengalaman analitik data CDP Private Cloud yang mantap.”

Mengendalikan CDP Private Cloud lebih mudah untuk IT, dengan alat pengurusan berasaskan wadah yang mantap yang mengurangkan masa untuk menyampaikan analitik dan pembelajaran mesin dari beberapa minggu kepada beberapa minit. Ia juga mengubah permainan ekonomi pusat data dengan analitik berasaskan wadah dan pembelajaran mesin untuk membantu mengurangkan kos pusat data dengan meningkatkan penggunaan pelayan hingga 70%, dalam masa yang sama mengurangi overhed penyimpanan dan pusat data. Secara keseluruhan, CDP Private Cloud dapat memberikan analitik sehingga 50% lebih banyak untuk pelaburan pusat data yang sama.

Dengan CDP Private Cloud, IT kini dapat memenuhi permintaan eksponensial untuk analitik data dan perkhidmatan pembelajaran mesin, dengan seni bina data hibrid skala petabait yang dapat melentur menggunakan awan swasta dan awam. Menurut IDC, 84% pelanggan mengembalikan beban kerja dari awan awam dengan 67% aplikasi di persekitaran awan awam dan swasta1. Awan hibrid strategik dan praktikal untuk perusahaan besar. CDP Private Cloud dibina untuk awan hibrid, menghubungkan persekitaran di tempat dengan lancar ke awan awam dengan keselamatan dan tadbir urus yang konsisten dan terbina dalam. Ia menjalankan pengalaman analitik yang mudah digunakan di pusat data yang telah terbukti di CDP Public Cloud di AWS dan Azure. Hanya Cloudera yang memberikan pengalaman pengguna awan hibrid tahap ini, ketekalan operasi dan pilihan infrastruktur.

“Kemampuan untuk memanfaatkan data dalam persekitaran berbilang awan memberikan lebih banyak fleksibiliti bagi organisasi dengan strategi data awan dan perusahaan yang berbagai, tanpa menjejaskan keselamatan dan tadbir urus,” kata Manish Dasaur, pengarah urusan dengan Accenture Applied Intelligence.

“Kerjasama strategik kami dengan Cloudera berakar umbi pada kepercayaan umum dan mendalam bahawa syarikat terbaik ialah syarikat dipacu data,” kata Daniel Hernandez, Pengurus Besar, IBM Data dan AI. “Apabila digabungkan, Platform Data Cloudera dan Cloud Pak for Data IBM menawarkan kepada pelanggan pengurusan data, kejuruteraan data, dan penyelesaian sains data yang komprehensif untuk meletakkan data agar dapat berfungsi dengan AI. Dan kerana kedua-duanya dibina dan dilaksanakan di Red Hat OpenShift, pelanggan dapat menikmati faedah ekonomi dan kebebasan teknikal menjalankan data bersama dan tindanan AI di mana-mana Awan.”

“Dengan evolusi Cloudera kepada seni bina natif awan, syarikat kini dapat memberikan analitik layan diri yang mantap di persekitaran hibrid dan berbilang awan, memberikan nilai dari pinggir ke awan,” kata Jeremy Rader, Pengurus Besar, Penyelesaian Transformasi dan Skala Digital, Kumpulan Platform Data di Intel. “Teknologi generasi terbaharu Intel yang dioptimumkan untuk CDP Private Cloud membantu perniagaan mendapatkan wawasan yang lebih pantas daripada aplikasi intensif data mereka serta memberikan faedah kebolehskalaan perkhidmatan yang dipertingkat secara konsisten.”

Cloudera mempunyai ekosistem rakan teknologi yang disahkan di Platform Data Cloudera termasuk Anaconda, Gluent, H2O.ai, OwlDQ, Pepperdata, Portworx, Preciseely, Protegrity, Qlik, Talend, dan Unravel Data.

Harga dan Ketersediaan CDP Private Cloud tersedia dalam edisi Base dan Plus. Edisi Base merangkumi SDX, pengurusan storan dan analitik kitaran hayat data logam mentah tradisional. Ia setara dengan Pusat Data CDP, yang digantikannya.

Edisi Plus merangkumi Base dan menambah pengalaman analitik berasaskan wadah untuk Pergudangan Data dan Pembelajaran Mesin, dan perkhidmatan pengurusan dan kawalan berasaskan kontena. Perkhidmatan pesawat kawalan tambahan dan pengalaman analitik sepanjang kitaran hayat data dirancang untuk penawaran Cloud Private Private CDP yang akan datang.

Untuk maklumat lebih lanjut sila lawati halaman harga.

Latar Belakang Cloudera Di Cloudera, kami percaya bahawa data dapat membuat apa yang mustahil hari ini, mungkin esok. Kami mendayakan orang ramai untuk mengubah data yang kompleks menjadi wawasan yang jelas dan dapat dilaksanakan. Cloudera menyampaikan awan data perusahaan untuk data apa pun, di mana sahaja, dari Pinggir hingga AI. Dikuasakan oleh inovasi berterusan daripada komuniti sumber terbuka, Cloudera memajukan transformasi digital untuk perusahaan terbesar di dunia. Ketahui lebih lanjut di Cloudera.com.

Cloudera dan tanda yang berkaitan ialah tanda dagangan atau tanda dagangan berdaftar Cloudera, Inc. Semua nama syarikat dan produk lain mungkin merupakan tanda dagang pemiliknya masing-masing.

1 IDC, Cloud Pulse 1Q20: Survey Findings, Doc # US46396720, May 2020


CES 2018 : Sony Lancar Tiga Model Fon Telinga Sukan Tanpa Wayar

Sony yang merupakan antara jenama popular di kalangan peminat audio di seluruh dunia, baru-baru ini telah melancarkan tiga model fon telinga sukan tanpa wayar terbaru keluarannya. Ketiga-tiga model ini diperkenalkan bagi memenuhi gaya hidup individu yang aktif dan gemarkan muzik tidak kira di mana jua mereka berada dengan kehadiran model WF-SP700N, WI-SP600N dan juga WI-SP500.

Model ini merupakan salah satu daripada tiga model fon telinga sukan tanpa wayar telah diperkenalkan oleh Sony bagi memenuhi gaya hidup individu yang aktif dan gemarkan muzik tidak kira di mana mereka berada. WF-SP700N telah menggabungkan dua ciri penting yang pertama seumpamanya di dunia iaitu teknologi pembatalan bunyi digital dan juga rekaan yang kalis pada percikan air dengan pengiktirafan IPX4. Aspek kawalannya juga lebih baik dengan adanya sokongan dari Google Assistant.

Apa yang lebih istimewanya, rekaan tanpa kabel ini turut memastikan anda sentiasa berwaspada dengan persekitaran dengan adanya sokongan mod Ambient Sound. Kualiti audio pada WF-SP700N tidak diabaikan dengan sokongan Sony EXTRA BASS dengan keupayaan untuk menala tetapan EQ menggunakan aplikasi Sony | Headphone Connect. Manakala penyediaan bekas simpanan yang juga berfungsi sebagai tempat pengecas memastikan fon telinga ini sentiasa kekal aktif.

WI-SP600N turut menyokong teknologi pembatalan bunyi digital dan juga kualiti audio, sama seperti model WF-SP700N. Malah ia turut menerima pengiktirafan IPX4 yang mampu bertahan dari hujan ataupun peluh tanpa merosakkannya. Dengan rekaan yang kompak dan ergonomik, ia masih mampu menawarkan ketahanan bateri sehingga 6 jam.

Fon telinga WI-SP500 yang turut menerima pengiktirafan IPX4 ini pula tampil dengan unit pemacu jenis terbuka bagi mengenali bunyi ambien secara semulajadi. Melalui rekaan khas yang ergonomik, WI-SP500 mampu digunakan sehingga 8 jam dengan hanya satu cas penuh.

WF-SP700N dan WI-SP600N akan mula dijual di Malaysia bermula Julai 2018 nanti, manakala model WI-SP500 pula akan tersedia di pasaran tempatan bermula pertengahan Mac 2018 ini.


Bagaimana Untuk Menggunakan Filter ‘Groundbreaking’ Di Aplikasi Snapchat?

Snap Inc. kini menambah satu lagi filter baharu pada aplikasinya – ‘Groundbreaking’. Filter ini dapat mengubah tanah dalam pandangan kamera Snapchat secara real – time menjadikannya lubang lava dan air yang tenang. Pengalaman AR ini dikuasakan oleh model pembelajaran mesin untuk memahami geometri dunia – sekaligus mencipta pengalaman yang mengubah persekitaran.


Fungsi Carian Imej Terbaru Flickr

Flickr kini membolehkan pengguna untuk mencari imej berdasarkan persamaan visual. Sekarang, anda menggunakan imej dan mencari imej lain berdasarkan beberapa ciri yang sama seperti warna, bentuk, komposisi, kategori dan lain-lain.

Di dalam blog, Flickr mengatakan fungsi tersebut menggunakan rangkaian neural kecerdasan untuk menganalisis gambar yang dimuat naik ke pelayan.

Fungsi yang dilancarkan Flickr ini bukanlah sesuatu yang baru, anda juga boleh melakukan carian imej yang sama melalui Google dan juga Facebook. Fungsi ini memudahkan pengguna mencari imej rujukan tanpa perlu menaip tag ciri gambar.


Xiaomi Mempatenkan Rekaan Peranti Dengan Sokongan Panel Solar Pada Bahagian Belakang

Inovasi ini bukan calang-calang! Xiaomi nampaknya merancangkan sesuatu yang luar biasa! Jenama terkenal itu kini dilaporkan telah mempatenkan rekaan peranti dengan sokongan panel solar pada bahagian belakang.

Memetik beberapa sumber, Xiaomi telah memfailkan reka bentuk tersebut di Pejabat Harta Intelek Dunia (WIPO). Jika diteliti, peranti berkenaan bakal membawakan paparan skrin luas. Tiada sebarang takuk – sekaligus kedudukan kamera hadapan menjadi tanda tanya ramai pihak.

Bahagian belakang dilengkapi dengan modul dwi-kamera utam yang disusun secara menegak. Tiada persediaan cap jari fizikal – sekaligus memberi gambaran ia bakal menyertakan sokongan pengimbas cap jari pada paparan. Part paling penting adalah bahagian belakang menempatkan panel solar yang terbina pada sebahagian besar peranti – kemungkinan peranti ini boleh dicas menerusi tenaga solar.

Pun begitu, pendedahan paten tidak bermakna sesebuah syarikat itu bakal menghasilkan rekaan berkenaan – ia memberi gambaran mereka kini sedang meneroka lebih inovasi terkini dan berusaha ke arahnya. Kekal bersama eRing untuk lebih info lanjut!


Guna Waze Tanpa Caj Data dengan U Mobile

Navigasi menggunakan aplikasi GPS menjadi satu keperluan pemandu di Malaysia masa kini, tetapi jika tiada Internet yang pantas macam mana? Usah risau jika anda pengguna U Mobile, kerana mereka baru sahaja mengumumkan tiada caj data yang akan dikenakan untuk penggunaan aplikasi Waze.

Waze adalah satu aplikasi navigasi yang menjadi pilihan ramai, tetapi ia memerlukan Internet untuk berfungsi. Tawaran daripada U Mobile ini adalah satu lagi promosi yang tidak pernah ada di Malaysia sebelum ini. Promosi data Waze percuma ini layak untuk semua pengguna pascabayar dan prabayar UMI. Pengguna pelan Broadband MB40 & MB68 juga layak menerimanya tetapi promosi ini hanya berjalan bermula 19 April 2016 sehingga 31 Disember 2016 sahaja.

Jika anda tidak pernah menggunakan Waze dan mahu mencubanya, boleh memuat turun secara percuma di Android, iOS dan Windows Phone.